hotchpotch/miracl-hf-unified huggingface dataset:
โรงเรียนย่านตาขาวรัฐชนูปถัมภ์
โรงเรียนย่านตาขาวรัฐชนูปถัมภ์ () เป็นโรงเรียนมัธยมศึกษาขนาดใหญ่ เปิดสอนระดับมัธยมตอนต้นและมัธยมตอนปลาย(ช่วงชั้นที่ 3,4) สังกัดสำนักงานเขตพื้นที่การศึกษาตรัง เขต1 สำนักงานคณะกรรมการการศึกษาขั้นพื้นฐานกระทรวงศึกษาธิการ มีเนื้อที่ 35 ไร่ 2 งาน 58 ตารางวา ปัจจุบันสังกัดสำนักงานเขตพื้นที่การศึกษามัธยมศึกษา เขต13(ตรัง-กระบี่) สำนักงานคณะกรรมการการศึกษาขั้นพื้นฐานกระทรวงศึกษาธิการ
โรงเรียนย่านตาขาวรัฐชนูปถัมภ์ สังกัดกองการศึกษา กรมสามัญศึกษา กระทรวงศึกษาธิการ ถือกำเนิดเมื่อวันที่ 3 มีนาคม พ.ศ. 2524 ตามประกาศกระทรวงศึกษาธิการ 
ด้วยกระทรวงศึกษาธิการได้พิจารณาเห็นว่า “โรงเรียนย่านตาขาว” กับ “โรงเรียนรัฐชนูปถัมถ์” อำเภอย่านตาขาว จังหวัดตรัง สังกัดกองการมัธยมศึกษา กระทรวงศึกษาธิการเป็นโรงเรียนที่อยู่ใกล้กัน ประสบปัญหาในเรื่องการรับนักเรียนได้ไม่เต็มตามแผนที่กำหนดไว้ อันเป็นอุปสรรคในการที่จะสนับสนุนด้านงบประมาณต่างๆ
ฉะนั้นอาศัยอำนาจตามความในข้อ 23 แห่งประกาศคณะปฏิวัติฉบับที่ 216 ลงวันที่ 29 กันยายน พ.ศ. 2515 กระทรวงศึกษาธิการจึงประกาศให้รวม โรงเรียนย่านตาขาว กับ โรงเรียนรัฐชนูปถัมภ์ เข้าด้วยกัน โดยใช้ชื่อใหม่ว่า “โรงเรียนย่านตาขาวรัฐชนูปถัมภ์” สังกัดกองการมัธยมศึกษา กรมสามัญศึกษา ทั้งนี้ ตั้งแต่ปีการศึกษา 2524 เป็นต้นมา ประกาศ ณ วันที่ 3 มีนาคม พ.ศ. 2524 โดย นายสิปนนท์ เกตุทัต รัฐมนตรีการกระทรวงศึกษาในสมัยนั้น
สำหรับ “โรงเรียนย่านตาขาว” นั้น เดิมเป็นโรงเรียนมัธยมศึกษา สังกัดกรมสามัญศึกษา เปิดเมื่อ พ.ศ. 2497 รับนักเรียนชั้น ม.1-ม.3 ในปี พ.ศ. 2504 ได้เลิกรับนักเรียนชั้น ม.1 แต่รับนักเรียนชั้น ป.5 แทน และปี พ.ศ. 2520 ได้มีประกาศกระทรวงศึกษาธิการยุบเลิกโรงเรียนประถมศึกษา สังกัดกรมสามัญศึกษา ที่ตั้งอยู่นอกเขตสุขาภิบาล ให้เป็นมัธยมศึกษา ตั้งแต่วันที่ 1 เมษายน พ.ศ. 2520 โดยรับนักเรียนชั้น ม.ศ. 1 แทน
ส่วน “โรงเรียนรัฐชนูปถัมภ์” เดิมเป็นโรงเรียนเอกชน ชื่อ “โรงเรียนเบญจพัฒนา” ของนายอรุณ สุนทรนนท์ กรมสามัญศึกษาได้ซื้อที่ดินและอาคารเรียนเป็นเงิน 2,119,000 บาท (สองล้านหนึ่งแสนหนึ่งหมื่นเก้าพันบาทถ้วน) มาประกาศเป็นโรงเรียนใหม่ เมื่อวันที่ 21 มีนาคม พ.ศ. 2516 ชื่อว่า “โรงเรียนย่านตาขาววิทยา” และเปลี่ยนชื่อเป็น “โรงเรียนรัฐชนูปถัมภ์” เมื่อวันที่ 29 พฤษภาคม พ.ศ. 2517
จากการประกาศรวมโรงเรียนดังกล่าว ทำให้โรงเรียนจัดการศึกษาออกเป็น 2 เขต คือ เขต1 คือบริเวณโรงเรียนรัฐชนูปถัมภ์เดิม มีเนื้อที่ 35 ไร่ 2 งาน 58 ตารางวา เป็นที่เรียนชั้น ม.2 ถึง ม.6 และเขต2 คือโรงเรียนย่านตาขาวเดิม มีพื้นที่ 16 ไร่ เป็นที่เรียนชั้น ม.1 มาตั้งแต่ปีการศึกษา 2524 และเมื่อเขต 1 มีความพร้อมด้านอาคารสถานที่มากขึ้น จึงย้ายชั้น ม. 1 มาเรียนที่เขต 1 ทั้งหมด เมื่อวันที่ 20 มกราคม พ.ศ. 2536 และในปีนี้ได้เปิดโรงเรียนสาขาสำหรับชั้น ม.ต้น ที่ตำบลทุ่งค่าย อำเภอย่านตาขาว 1 สาขา ถึงปี พ.ศ. 2540 โรงเรียนสาขาได้ตั้งเป็นเป็นโรงเรียนตรังรังสฤษฏ์ ส่วนพื้นที่เขต 2 มอบให้สุขาภิบาลดูแลตั้งแต่ปี พ.ศ. 2538 เมื่อสุขาภิบาลได้ยกฐานะเป็นเทศบาลตำบลย่านตาขาว จึงขอใช้พื้นที่นี้เป็นที่ตั้งสำนักงานเทศบาล จำนวน 12 ไร่ และเหลือ 4 ไร่ ใช้เป็นพื้นที่บ้านพักครู
วิทยาลัยกองทัพอากาศ (ประเทศบราซิล)
วิทยาลัยกองทัพอากาศ (; อักษรย่อ: AFA) เป็นสถานศึกษาของกองทัพอากาศบราซิล ที่จัดการฝึกอบรบปฏิบัติการเบื้องต้นให้แก่คณะกรรมการเจ้าหน้าที่หลักแห่งกองบัญชาการกองทัพอากาศบราซิล ตั้งอยู่ทางทิศตะวันออกของปิรัสซูนุนกา ในรัฐเซาเปาโล และเป็นฐานทัพอากาศที่ใหญ่ที่สุดของประเทศ ตลอดจนเป็นวิทยาลัยกองทัพอากาศที่ใหญ่ที่สุดในละตินอเมริกา ผู้สำเร็จสามหลักสูตรการระดมเจ้าหน้าที่ (CFOs) ที่มีอยู่ทั้งหมดของวิทยาลัยกองทัพอากาศจะได้รับวุฒินายทหารจากกระทรวงศึกษาธิการของบราซิล
สถาบันการศึกษาตอบสนองภารกิจด้านการฝึกฝนเจ้าหน้าที่สำหรับคณะนักบินกองทัพอากาศ, คณะพลาธิการกองทัพอากาศ และคณะทหารราบกองทัพอากาศ การพัฒนาคุณสมบัตินักเรียนนายเรืออากาศในแต่ละคนด้านการต่อสู้แบบทหาร, สติปัญญาและความเชี่ยวชาญเฉพาะด้าน นอกจากนี้ ยังมีด้านจริยธรรม, คุณธรรม, การคำนึงถึงพลเมืองและสังคม, การพิชิตเป้าหมาย และที่ส่วนท้ายของกระบวนการนี้ ตำแหน่งหนึ่งจะกลายเป็นผู้นำกองทัพอากาศสมัยใหม่ วิทยาลัยกองทัพอากาศ พร้อมด้วย "วิทยาลัยทหารแห่งอากูเอส เนกราส" (อาคาเดเมียมิลิตาร์ ดาสอากูเอส เนกราส) และ "วิทยาลัยกองทัพเรือ" (เอสโกลา นาวาล) ต่างเป็นหนึ่งในสถาบันทางทหารของประเทศบราซิล
วิทยาลัยกองทัพอากาศเป็นฐานที่พักแรกของการเรียนการสอนฝูงบินทางอากาศที่หนึ่งและการเรียนการสอนฝูงบินทางอากาศที่สอง ตลอดจนเป็นฐานที่ตั้งของฝูงบินควันซึ่งเป็นที่รู้จักในระดับสากล ในการเรียนการสอนวิชาการบินหัวเรื่อง "อาคาเดเมีย" เป็นหนึ่งในหลักสูตรฝึกอบรมการบินทหารที่มีคนเลือกมากที่สุดของโลก นักเรียนนายเรืออากาศจะเริ่มเรียนการบินในปีที่สอง และจากประสบการณ์ที่น้อยกว่า 15 ชั่วโมงของนักเรียนนายเรืออากาศ จะต้องสามารถออกบินเดี่ยวได้
เหรียญราชินี
เหรียญราชินี () มีอักษรย่อว่า ส.ผ. จัดเป็นเหรียญที่ระลึกสร้างขึ้นในปี พ.ศ. 2440 ปัจจุบันจัดเป็นเหรียญที่พ้นสมัยพระราชทาน
เหรียญราชินี เป็นเหรียญที่สมเด็จพระนางเจ้าเสาวภาผ่องศรี (สมเด็จพระศรีพัชรินทราบรมราชินีนาถ พระบรมราชชนนีพันปีหลวง) ทรงพระกรุณาโปรดเกล้าฯ ให้สร้างขึ้นโดยได้รับพระราชทานพระบรมราชานุญาตจาก พระบาทสมเด็จพระจุลจอมเกล้าเจ้าอยู่หัว โดยขณะนั้นทรงเป็นผู้สำเร็จราชการต่างพระองค์ ระหว่างที่พระบาทสมเด็จพระจุลจอมเกล้าเจ้าอยู่หัวเสด็จประพาสยุโรปครั้งที่ 1 ในเดือนเมษายน-ธันวาคม พ.ศ. 2440
ความปรากฏในพระราชดำรัสของสมเด็จพระศรีพัชรินทราฯ ครั้งยังทรงดำรงพระอิสริยยศ เป็นสมเด็จพระนางเจ้าเสาวภาผ่องศรี ทรงสำเร็จราชการแผ่นดินต่างพระองค์ ระหว่างเสด็จประพาสยุโรป เมื่อ พ.ศ. 2440 ตอนหนึ่งว่า
เหรียญราชินี มีชั้นเดียว เป็นเหรียญเงินรูปกลม
ด้านหน้า มีพระนามาภิไธยย่อ “ส.ผ.” ไขว้
ด้านหลัง มีคำว่า “พระราชทาน” อยู่ขอบเบื้องบน ขอบเบื้องล่างมีคำว่า “ร.ศ.116” ตรงกลางเป็นพื้นเงินเกลี้ยงสำหรับจารึกนามผู้ได้รับพระราชทาน
สมเด็จพระศรีพัชรินทราบรมราชินีนาถฯทรงสร้างเหรียญนี้ขึ้นสำหรับพระราชทานแก่พระบรมวงศานุวงศ์ ข้าราชการ ตลอดจนถึงพลทหาร และ กะลาสีเรือพระที่นั่งที่ตามเสด็จในครั้งนั้น
วัดป่ามัชฌิมวาส
วัดป่ามัชฌิมวาส อยู่ที่ บ้านดงเมือง ต.ลำพาน อ.เมือง จ.กาฬสินธุ์ เริ่มก่อตั้ง เมื่อปี พ.ศ.๒๔๗๔ โดย พระอาจารย์ ทุ่ม ปิยธโร จากวัดบรมนิวาส กรุงเทพมหานคร ท่านเป็น ชาวอำเภอชนบท จังหวัดขอนแก่น ได้มาเริ่มสร้าง วัดป่ามัชฌิมาวาส ขึ้น หลังจากนั้นท่านก็ได้เดินทาง ไปจำพรรษา และสร้างวัดใหม่ที่อำเภอชนบท ต่อมาได้มีเจ้าอาวาสอีกหลายองค์ จนประมาณปี พ.ศ.๒๕๑๐ พระอาจารย์ เมือง พลวฑฺโฒ เป็นเจ้าอาวาส จนถึงปัจจุบัน
ประวัติวัดป่ามัชฌิมวาสแห่งนี้ สร้างขึ้นราวปี 2474 มีพระเณรจำพรรษอยู่ร่วม 30 รูป ปัจจุบัน มีหลวงพ่อเมือง พลวัฑโฒ พระเกจิสายหลวงปู่มั่น ภูริทัตโต เป็นเจ้าอาวาส ภายในวัดมีพื้นที่กว้างขวาง อุดมด้วยแมกไม้ที่ร่มครึ้มทั่วบริเวณวัดแล้ว ยังมี "อาจารย์ใหญ่" หรือซากศพมนุษย์ ภายในศาลาอัศวินวิจิตร หรือพิพิธภัณฑ์ศพ ไว้ให้ศึกษาสัจธรรมชีวิต
องค์การบริหารส่วนตำบลบ้านเกาะ (จังหวัดนครศรีธรรมราช)
องค์การบริหารส่วนตำบลบ้านเกาะ องค์การบริหารส่วนตำบลบ้านเกาะ มีที่ทำการตั้งอยู่ เลขที่ 1 หมู่ที่ 6 ตำบลบ้านเกาะ ติดทางหลวงชนบท (ถนนวิริยานุศาสน์ สายนอกท่า-น้ำแคบ) ระยะห่างจากที่ว่าการอำเภอพรหมคีรีประมาณ 7 กิโลเมตร ประชากรส่วนใหญ่ประกอบอาชีพต่าง ๆ ดังนี้อาชีพด้านการเกษตรกรรม การทำสวนผลไม้ ได้แก่ มังคุด ทุเรียน เงาะ เป็นต้น การทำนา การทำสวนยางพารา
ตามคำบอกเล่าสืบทอดกันมา ตำบลบ้านเกาะ หมายถึง บริเวณวัดป่ากิ่วในปัจจุบัน ซึ่งพื้นที่ส่วนใหญ่ในบริเวณนั้นเป็นพื้นที่นา เป็นอู่ข้าวอู่น้ำที่อุดมสมบูรณ์แห่งหนึ่งของอำเภอพรหมคีรี ประชาชนประกอบอาชีพเกษตรกรรมเป็นหลัก จึงเป็นที่เรียกขานกันมาว่า “บ้านเกาะ” จึงเป็นที่มาของตำบลบ้านเกาะ ในปัจจุบัน และมีการปกครองท้องถิ่นในรูปแบบของสภาตำบลบ้านเกาะ ต่อมายกฐานะจากสภาตำบลบ้านเกาะ เป็นองค์การบริหารส่วนตำบลบ้านเกาะ ตามประกาศกระทรวงมหาดไทย เมื่อวันที่ 23 กุมภาพันธ์ 2540 ปัจจุบันองค์การบริหารส่วนตำบลบ้านเกาะ เป็นองค์การบริหารส่วนตำบลขนาดเล็ก (ชนาดใหญ่ ขนาดกลาง ขนาดเล็ก)
องค์การบริหารส่วนตำบลบ้านเกาะ มีลักษณะภูมิประเทศเป็นพื้นที่ราบและที่ราบลุ่มบางส่วนมีคลองนอกท่าไหลผ่าน ทำให้เกิดความอุดมสมบูรณ์ทางธรรมชาติ เหมาะแก่การเพาะปลูกและทำสวนผลไม้นานาชนิด ตามสภาพพื้นที่ ดังนี้ หมู่ที่ 3, 4, 5 ซึ่งตั้งอยู่ทางทิศตะวันตก ขององค์การบริหารส่วนตำบล เกษตรกรจะประกอบอาชีพทำสวนผลไม้เป็นส่วนใหญ่ เช่น เงาะ มังคุด ทุเรียน เป็นต้นส่วนหมู่ที่ 6,7 เกษตรกรจะประกอบอาชีพทำสวนผลไม้ ทำนา และปลูกผักหลังฤดูเก็บเกี่ยว และทำไร่นาสวนผสม เลี้ยงสัตว์น้ำในร่องสวน และประชาชนบางส่วนมีอาชีพรับจ้างทั่วไป ฯลฯ เป็นต้น
องค์การบริหารส่วนตำบลบ้านเกาะ ตั้งอยู่ทางทิศตะวันตกของตัวเมืองนครศรีธรรมราช
จำนวนหมู่บ้านในเขตองค์การบริหารส่วนตำบลบ้านเกาะ มีทั้งหมด 5 หมู่บ้าน คือ 
จำนวนวัดในเขตองค์การบริหารส่วนตำบลบ้านเกาะ มีทั้งหมด 2 วัด คือ
อิลิมิเนชั่น แชมเบอร์ (2012)
อิลิมิเนชั่น แชมเบอร์ (2012) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2012 ซึ่งจะจัดเป็นปีที่ 3 แล้ว สถานที่จัดคือ บราดลี เซ็นเตอร์ ใน มิลวอกี, รัฐวิสคอนซิน สหรัฐอเมริกา โดยจะจัดในวันที่ 19 กุมภาพันธ์ 2012 ซึ่งจัดหลังจากศึก รอยัลรัมเบิล (2012) ซึ่งจะมีแมทซ์สำคัญใน เพย์-เพอร์-วิว นี้คือ การปล้ำในกรงเหล็ก อิลิมิเนชั่น แชมเบอร์ (16 ฟุต หนัก 10 ตัน) ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย
สำหรับประเทศไทย ศึกอิลิมิเนชั่น แชมเบอร์ (2012) มีออกอากาศทาง ทรูวิชั่นส์ ช่อง ทรูสปอร์ต ในวันอาทิตย์ที่ 4 มีนาคม 2012 ซึ่งช้ากว่าสหรัฐอเมริกาถึง 2 สัปดาห์
ในวันที่ 30 มกราคม 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์ WWE โดยมี ซีเอ็ม พังก์, ดอล์ฟ ซิกก์เลอร์, คริส เจริโค, เดอะมิซ, อาร์-ทรูธ และโคฟี คิงส์ตัน ต่อมาในรอว์ (30 มกราคม 2012) คริส เจริโค ได้มาก่อกวนการปล้ำของพังก์ ทำให้พังก์ถูกปรับแพ้ฟาล์ว หลังแมตช์เจริโคขึ้นมาใส่ท่า Codebreaker เล่นงานพังก์ ก่อนจะเดินจากไป ในรอว์ (6 กุมภาพันธ์ 2012) ผู้ที่ร่วมปล้ำในแชมเบอร์ทั้ง 6 จะต้องสู้กันแบบซิกแพ็คชาเลนซ์ หรือ 6 คน สุดท้ายเจริโคเป็นฝ่ายชนะ และผู้ที่ชนะแมตช์นี้จะได้ออกมาปล้ำเป็นคนสุดท้าย
ในวันที่ 2 กุมภาพันธ์ 2012 ได้ประกาศแมทช์แรกในเว็บไซต์ WWE.com คือ แมตช์อิลิมิเนชั่น แชมเบอร์ ชิงแชมป์โลกเฮฟวี่เวท โดยมี แดเนียล ไบรอัน, เวด บาร์เร็ตต์, โคดี โรดส์, บิ๊กโชว์, เดอะเกรทคาลี และซานติโน มาเรลลา ในตอนแรกจะให้มาร์ก เฮนรีปล้ำแชมเบอร์ แต่ไม่ได้ปล้ำ เนื่องจากโดนแบนโดยผู้จัดการทั่วไปสแมคดาวน์ ทีโอดอร์ ลอง ในรอว์ (13 กุมภาพันธ์ 2012) บิ๊กโชว์ต้องเจอกับแรนดี ออร์ตัน เนื่องจากในสแมคดาวน์ (10 กุมภาพันธ์ 2012) บิ๊กโชว์ได้ออกมายุ่งแมทช์ของออร์ตันกับไบรอัน ทำให้ออร์ตันแพ้ฟาล์ว ผลสุดท้ายออร์ตันโดนไบรอันเอาเข็มขัดแชมป์โลกตีใส่กะโหลก ทำให้ออร์ตันบาดเจ็บ จึงถูกออกจากการปล้ำแชมเบอร์ ในสแมคดาวน์ ผู้จัดการทั่วไป ทีโอดอร์ ลอง ได้จัดแบทเทิลรอยัลหาผู้ท้าชิงแชมป์โลกเฮฟวี่เวทในแชมเบอร์แทนออร์ตัน สุดท้ายซานติโนเป็นฝ่ายชนะ
ฝีของตับ
ฝีของตับคือภาวะซึ่งมีฝีอยู่ในตับ สาเหตุส่วนใหญ่มาจากมีการติดเชื้อในช่องท้องเช่นไส้ติ่งอักเสบหรือกระเปาะลำไส้อักเสบแล้วมีการติดเชื้อผ่านกระแสเลือดเข้าไปยังตับผ่านหลอดเลือดดำพอร์ทัล อัตราตายเมื่อมีการรักษาอยู่ที่ 10-30%
ฝีของตับแบ่งออกเป็นสามชนิดหลักๆ ตามสาเหตุของโรค
วัดกลาง (จังหวัดกาฬสินธุ์)
วัดกลาง เป็น พระอารามหลวง ชั้นตรี ชนิด สามัญ ตั้งอยู่เลขที่ 47 ถนนกาฬสินธุ์ ตำบลกาฬสินธุ์ อำเภอเมือง จังหวัดกาฬสินธุ์ สร้างขึ้นเมื่อปี พ.ศ. 2387 ได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2480 และได้รับการสถาปนาขึ้นเป็นพระอารามหลวงชั้นตรี ชนิดสามัญเมื่อ วันที่ 31 พฤษภาคม พ.ศ. 2521 เป็นวัดสังกัดคณะสงฆ์มหานิกาย ตั้งอยู่บนพื้นที่ 7 ไร่ 2 งาน 55 ตารางวา เป็นวัดที่มีเฉพาะพื้นที่ตั้งวัดเท่านั้น ไม่มีธรณีสงฆ์ หรือ กัลปนา โดยประดิษฐานพระพุทธสัมฤทธิ์นิรโรคันตราย หรือหลวงพ่อองค์ดำ
ตามทะเบียนวัดของคณะกรรมการสงฆ์อำเภอเมืองกาฬสินธุ์ จังหวัดกาฬสินธุ์ บันทึกไว้ว่า วัดกลางสร้างเมื่อ พ.ศ. 2389 แต่ไม่ปรากฏหลักฐานเกี่ยวกับผู้สร้างและเจ้าอาวาสรูปแรก วัดกลางมีความเจริญรุ่งเรืองบ้าง ตกต่ำบ้างผลัดเปลี่ยนกันตามยุคตามสมัย ครั้งถึงในสมัย พระครูกาฬสินธวาจารย์ทิสังฆปาโมกข์ (อ้ม) และพระครูกาฬสินธวาจารย์ (ติ่ง) เป็นเจ้าอาวาส ก็เจริญก้าวหน้ามาโดยลำดับ จนถึงสมัยพระธรรมวงศาจารย์ (สุข สุขโณ) เจ้าอาวาสรูปก่อน ได้จัดการพัฒนาวัดทั้งด้านวัตถุ การศึกษา และการปฏิบัติธรรมรุดหน้ามาโดยตลอด มีเสนาสนะสิ่งปลูกสร้างถาวรมาตรฐานและถูกต้องตามแบบศิลปะของไทย ที่สวยงามมาก ภายในวัดสะอาดร่มรื่น เหมาะแก่การปฏิบัติศาสนกิจ เป็นวัดตัวอย่างของบรรดาวัดทั้งหลายที่มีในเขตจังหวัดกาฬสินธุ์ มีการศึกษาทั้งคดีโลกและคดีธรรมเหมาะสมกับสมัยนิยม ได้รับการยกย่องจากประชาชนตลอดมาตั้งแต่อดีตจนถึงสมัยพระเทพปัญญาเมธี
รายชื่อตอนในสมาคมแม่บ้านหัวใจเปลี่ยว
"สมาคมแม่บ้านหัวใจเปลี่ยว" เป็นรายการโทรทัศน์ของอเมริกัน ซึ่งฉายทางช่อง ABC ตั้งแต่วันที่ 3 ตุลาคม พ.ศ. 2547 ซึ่ง ณ วันที่ 30 ตุลาคม พ.ศ. 2554 มีจำนวนตอนทั้งสิ้น 163 ตอน รวมเป็น 8 ฤดูกาลด้วยกัน และปัจจุบัน ฤดูกาลที่ 1 - 7 วางจำหน่ายเป็น DVD ในภูมิภาคที่ 1,2,3,4 และ 5
"สมาคมแม่บ้านหัวใจเปลี่ยว" ได้ตามติดเรื่องราวชีวิตของผู้หญิงทั้งสี่คน ได้แก่ Susan (Teri Hatcher), Lynette (Felicity Huffman), Bree (Marcia Cross) and Gabrielle (Eva Longoria) ผ่านดวงตาของ Mary Alice (Brenda Strong) ผู้เป็นเพื่อนบ้านที่เสียชีวิตแล้ว
องค์การบริหารส่วนตำบลอินคีรี
องค์การบริหารส่วนตำบลอินคีรี เป็นองค์การบริหารส่วนตำบลหนึ่งในห้าขององค์การบริหารส่วนตำบล ในเขตพื้นที่อำเภอพรหมคีรี จังหวัดนครศรีธรรมราช โดยที่ทำการองค์การบริหารส่วนตำบลตั้งอยู่ในหมู่ที่ 2 ตำบลอินคีรี ห่างจากที่ว่าการอำเภอพรหมคีรี ประมาณ 12 กิโลเมตรประชากรในพื้นที่องค์การบริหารส่วนตำบลอินคีรี ส่วนใหญ่ประกอบอาชีพเกษตรกรรม คือ การทำนา เช่น ทำนาข้าวจ้าว และข้าวเหนียวดำ ทำสวน เช่น ทำสวนมังคุด สวนเงาะ สวนทุเรียน สวนลองกอง และ สวนยางพารา เป็นต้น ปลูกพืชไร่ เช่น มะเขือ แตงโม แตงกวา ฟักเขียว ถั่วฝักยาว และพืชอื่น ๆ รองลงมา คือ เลี้ยงสัตว์ ค้าขาย รับจ้างทั่วไปและหาปลาตามแหล่งน้ำต่างๆ ไม่มีตลาดรองรับผลผลิต เกษตรกรจะต้องไปหาตลาดขายผลิตผลนอกพื้นที่ ทำให้เพิ่มค่าพาหนะมากขึ้นและไม่สามารถกำหนดราคาได้เองต้องอาศัยพ่อค้าคนกลางในการค้าขาย เป็นปัญหาที่ทำให้ราษฎรมีรายได้ต่ำ และส่วนใหญ่ราษฎรประกอบอาชีพหลักเพียงอาชีพเดียว ไม่มีอาชีพเสริม
ตำบลอินคีรี เป็นชุมชนย่อยราษฏรส่วนใหญ่นับถือศาสนาพุทธจึงได้สร้างวัดเพื่อประกอบพิธีทางศาสนา ชื่อว่า (อิน - ทะ - ระ - คี - รี) อินทรคีรี ต่อมาเป็นตำบลเรียกชื่อว่า อินคีรี (ไม่มี "ทร") ซึ่งอยู่ในความรับผิดชอบของ อ.เมืองนครศรีธรรมราช ต่อมาเมื่อปี 2517 กระทรวงมหาดไทยได้ประกาศให้ตำบลอินคีรี ตำบลบ้านเกาะ และ ตำบลพรหมโลก ยกฐานะเป็นกิ่งอำเภอพรหมคีรี ปัจจุบัน ต.อินคีรีเป็นตำบลที่อยู่ในความรับผิดชอบของ อ.พรหมคีรี
องค์การบริหารส่วนตำบลอินคีรี มีภูมิประเทศเป็นที่ราบและที่ราบลุ่มสภาพพื้นที่เป็นดินร่วน ดินร่วนปนทราย และดินเหนียว เหมาะสำหรับทำการเกษตร ทำนา ทำสวน ปลูกพืชไร่ และ เลี้ยงสัตว์ มีลำคลองไหลผ่านพื้นที่ 2 สาย คือ คลองน้ำแคบต้นน้ำจากน้ำตกพรหมโลก และคลองอ้ายเขียว ต้นน้ำจากน้ำตกอ้ายเขียว ซึ่งหมู่บ้านมีที่ราบลุ่มและอยู่ใกล้ริมคลอง ทำให้พื้นที่ตำบลอินคีรี มีภาวะน้ำท่วมทุกปี
องค์การบริหารส่วนตำบลอินคีรี ตั้งอยู่ทางทิศตะวันตกของตัวเมืองนครศรีธรรมราช
จำนวนหมู่บ้านในเขตองค์การบริหารส่วนตำบลอินคีรี มีทั้งหมด 7 หมู่บ้าน คือ จำนวนวัดในเขตองค์การบริหารส่วนตำบลอินคีรี มีทั้งหมด 3 วัด คือ
บีบีซีวัน
บีบีซีวัน () เป็นช่องโทรทัศน์สำคัญของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร เริ่มการแพร่ภาพเมื่อวันที่ 2 พฤศจิกายน ค.ศ. 1936 ในชื่อ BBC Television Service และเป็นบริการโทรทัศน์ทั่วไปแห่งแรกของโลกที่มีความละเอียดของภาพระดับสูง ภายหลังถูกเปลี่ยนชื่อเป็น BBC tv กระทั่งช่อง BBC2 เริ่มแพร่ภาพใน ค.ศ. 1964 จึงได้เป็นที่รู้จักในชื่อ BBC1 โดยการสะกดแบบปัจจุบันเริ่มใช้ใน ค.ศ. 1997
งบประมาณประจำปีของช่องสำหรับ ค.ศ. 2012-13 อยู่ที่ 1.14 พันล้านปอนด์สเตอร์ลิง เช่นเดียวกับสถานีโทรทัศน์ในประเทศอื่นของบีบีซี และผู้กระจายเสียงวิทยุโทรทัศน์อีกมากในยุโรปและเอเชีย งบประมาณส่วนใหญ่มาจากค่าธรรมเนียมรับชมโทรทัศน์ซึ่งจัดเก็บจากพลเมืองสหราชอาณาจักรเป็นรายปี ดังนั้น รายการทั้งหลายจึงไม่ถูกขัดด้วยโฆษณาเชิงพาณิชย์ไม่ว่าขณะใดก็ตาม ปัจจุบัน เป็นช่องโทรทัศน์ที่มีผู้ชมมากที่สุดในสหราชอาณาจักร นำหน้าคู่แข่งการเป็นผู้นำเรตติงของไอทีวี
Bbc news morning
Mon - sun 5:45 - 9:15
Bbc news today
Mon - fri 11:00 - 13:30
Bbc news tonight
Mon - sun 18:00 - 20:15
Bbc news midnight
Mon - sun 24:15 - 01:30
Bbc news weekend
Trus - sun 10:00 - 11:30
Bbc world news 3:00pm
Mon - fri 15:00 - 15:45
Bbc news break
Mon - fri 10:00 - 14:00 - 14:30 - 22:00 - 22:45
Trus - sun 9:00 - 11:30 - 14:00 - 15:30 - 23:15
Late update
Mon - fri 21:00 - 21:45
Late update trusday sunday
Trus - sun 20:30 - 22:00
Talk for time
Mon -fri 10:00 - 10:30
แยกวงศ์สว่าง
แยกวงศ์สว่าง () เป็นสี่แยกจุดตัดระหว่างถนนกรุงเทพฯ-นนทบุรี ถนนวงศ์สว่าง และถนนรัชดาภิเษก ในท้องที่แขวงวงศ์สว่าง เขตบางซื่อ กรุงเทพมหานคร
แยกประชานุกูล
แยกประชานุกูล () เป็นสี่แยกจุดตัดระหว่างถนนรัชดาภิเษกกับถนนประชาชื่น ในท้องที่แขวงวงศ์สว่าง เขตบางซื่อ กรุงเทพมหานคร
การประชุมโต๊ะกลมดัตช์–อินโดนีเซีย
การประชุมโต๊ะกลมดัตช์-อินโดนีเซีย จัดขึ้นในเดอะเฮกระหว่างวันที่ 23 สิงหาคม ถึง 2 พฤศจิกายน ค.ศ. 1949 ระหว่างผู้แทนของเนเธอร์แลนด์, สาธารณรัฐอินโดนีเซีย และสภาที่ปรึกษาสหพันธ์ (BFO) อันเป็นตัวแทนของรัฐต่าง ๆ ที่เนเธอร์แลนด์จัดตั้งขึ้นในกลุ่มเกาะอินโดนีเซีย ก่อนหน้าการประชุมนี้ มีการประชุมระดับสูงเกิดขึ้นระหว่างเนเธอร์แลนด์กับอินโดนีเซียแล้วสามครั้ง การประชุมนี้ยุติลงโดยเนเธอร์แลนด์ตกลงถ่ายโอนอธิปไตยให้แก่สหรัฐอินโดนีเซีย
ทั้งสองบรรลุความตกลงในการถอนทหารดัตช์ "ภายในระยะเวลาสั้นที่สุดที่เป็นไปได้" และสหรัฐอินโดนีเซียจะมอบ "สถานะชาติที่ได้รับอนุเคราะห์ยิ่ง" แก่เนเธอร์แลนด์ นอกจากนั้น จะไม่มีการเลือกปฏิบัติระหว่างคนหรือบริษัทสัญชาติดัตช์ และสาธารณรัฐตกลงจะเข้าควบคุมความตกลงการค้าที่เจรจาโดยหมู่เกาะอินเดียตะวันออกของเนเธอร์แลนด์ อย่างไรก็ดี มีอยู่สองประเด็นสำคัญที่ตกลงกันไม่ได้ คือ ว่าด้วยหนี้ในช่วงที่เนเธอร์แลนด์ปกครองในฐานะเจ้าอาณานิคม และสถานะของนิวกินีตะวันตก
การเจรจาว่าด้วยหนี้ในประเทศและหนี้ต่างประเทศของการปกครองอาณานิคมหมู่เกาะอินเดียตะวันออกของเนเธอร์แลนด์ยืดเยื้อออกไป โดยต่างฝ่ายต่างเสนอการคำนวณของตนและโต้แย้งว่าสหรัฐอินโดนีเซียควรรับผิดชอบต่อหนี้ที่เนเธอร์แลนด์ก่อไว้หลังยอมจำนนต่อญี่ปุ่นใน ค.ศ. 1942 หรือไม่ โดยเฉพาะผู้แทนอินโดนีเซียรู้สึกขุ่นเคืองที่ต้องครอบคลุมสิ่งที่เห็นว่าเป็นราคาการปฏิบัติทางทหารของเนเธอร์แลนด์ต่ออินโดนีเซีย ท้ายที่สุด จากการเข้าแทรกแซงของสมาชิกสหรัฐอเมริกาของคณะกรรมาธิการอินโดนีเซียสหประชาชาติ (UN Commission on Indonesia) ฝ่ายอินโดนีเซียจึงตระหนักว่าการตกลงจ่ายหนี้ส่วนของเนเธอร์แลนด์จะเป็นราคาที่พวกเขาจะต้องจ่ายเพื่อให้ได้รับการถ่ายโอนอธิปไตย วันที่ 24 ตุลาคม ผู้แทนอินโดนีเซียตกลงว่าอินโดนีเซียจะรับภาระหนี้รัฐบาลหมู่เกาะอินเดียตะวันออกของเนเธอร์แลนด์ประมาณ 4,300 ล้านกิลเดอร์ดัตช์
ปัญหาที่ว่านิวกินีตะวันตกควรรวมเข้าหรือไม่เกือบส่งผลให้การประชุมถึงทางตัน ผู้แทนอินโดนีเซียถือมุมมองว่าอินโดนีเซียควรประกอบด้วยดินแดนหมู่เกาะอินเดียตะวันออกของเนเธอร์แลนด์ทั้งหมด ฝ่ายเนเธอร์แลนด์ปฏิเสธที่จะประนีประนอม โดยอ้างว่านิวกินีตะวันตกไม่มีความสัมพันธ์ด้านเชื้อชาติกับส่วนที่เหลือของกลุ่มเกาะ แม้ความเห็นของสาธารณชนดัตช์จะสนับสนุนให้ถ่ายโอนนิวกินีตะวันตกแก่อินโดนีเซีย คณะรัฐมนตรีดัตช์กังวลว่าจะไม่สามารถให้สัตยาบันความตกลงโต๊ะกลมในรัฐสภาหากยอมรับจุดนี้ ท้ายสุด ในช่วงเช้าของวันที่ 1 พฤศจิกายน ค.ศ. 1949 มีการบรรลุความประนีประนอม สถานะของนิวกินีตะวันตกจะถูกพิจารณาผ่านการเจรจาระหว่างสหรัฐอินโดนีเซียและเนเธอร์แลนด์ภายในปีที่มีการถ่ายโอนอธิปไตยนั้น
การประชุมดังกล่าวปิดลงอย่างเป็นทางการในอาคารรัฐสภาเนเธอร์แลนด์เมื่อวันที่ 2 พฤศจิกายน ค.ศ. 1949 และอธิปไตยถูกถ่ายโอนให้แก่สหรัฐอินโดนีเซียเมื่อวันที่ 27 ธันวาคม ปีเดียวกัน
แยกรัชโยธิน
แยกรัชโยธิน () เป็นสี่แยกจุดตัดระหว่างถนนพหลโยธิน กับถนนรัชดาภิเษก ในพื้นที่แขวงจตุจักร เขตจตุจักร กรุงเทพมหานคร ซึ่งถนนที่ตั้งตรงแยกรัชโยธินสามารถเชื่อมต่อกับซอยได้ดังต่อไปนี้ ซอยวังหิน, ซอยเสนานิคม, ซอยโชคชัย 4 ซอยรัชดาภิเษก 42 44 36 32 30, ซอยลาดพร้าว 23 35, ซอยพหลโยธิน 28 30 อันเป็นซอยที่เชื่อมต่อเป็นหนึ่งเดียวกันทั้งหมดแยกรัชโยธินสามารถใช้เป็นทางลัดสู่ถนนรัชดาภิเษก, ถนนพหลโยธิน, ถนนลาดพร้าว และถนนลาดพร้าววังหินได้
Super Show Tour Concert Album
Super Show - Super Junior The 1st Asia Tour Concert Album เป็นอัลบั้มบันทึกการแสดงสดชุดแรกของซูเปอร์จูเนียร์ ออกขายเมื่อวันที่ 19 พฤษภาคม ค.ศ. 2008
จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
จังหวัดประจวบคีรีขันธ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1 ประกอบด้วยอำเภอสามร้อยยอด กุยบุรีและอำเภอเมือง
เขตเลือกตั้งที่ 2 ประกอบด้วยอำเภอหัวหิน และปราณบุรี
เขตเลือกตั้งที่ 3 ประกอบด้วยอำเภอทับสะแก บางสะพานและบางสะพานน้อย
ปาโบล เอสโกบาร์
ปาโบล เอมิลิโอ เอสโกบาร์ กาบิเรีย (; 1 ธันวาคม พ.ศ. 2492 – 2 ธันวาคม พ.ศ. 2536) เป็นพ่อค้ายาเสพติดและนักลักลอบขนโคเคนชื่อดังชาวโคลอมเบีย เอสโกบาร์เป็นหนึ่งในอาชญากรที่ร่ำรวยและประสบความสำเร็จมากคนหนึ่ง หลังจากอยู่ในวงการยาเสพติดมานานจึงเริ่มเข้าสู่วงการการเมืองในปี พ.ศ. 2529
เอสโกบาร์เสียชีวิตขณะพยายามหลบหนีการไล่ล่าของตำรวจโคลอมเบีย ในวันที่ 2 ธันวาคม พ.ศ. 2536 การตายของเขาทำให้ตลาดค้าโคเคนถูกแย่งไปจากกลุ่มของเอสโกบาร์โดยกลุ่มของกาลิ การ์เตล (Cali Cartel) ผู้ซึ่งเป็นคู่แข่งของเอสโกบาร์นั้นเอง จนกระทั่งกลางคริสต์ทศวรรษ 1990 ผู้นำของกลุ่มดังกล่าวก็โดนจับกุมหรือถูกฆ่าโดยรัฐบาลโคลอมเบียเช่นเดียวกัน
เลตโก (อัลบั้ม)
Let Go คือ สตูดิโออัลบั้มลำดับที่ 1 ของแอวริล ลาวีญศิลปินเพลงป๊อปชาวชาวแคนาดา ออกจำหน่ายเมื่อวันที่ 4 มิถุนายน พ.ศ. 2545
The Eagle Path
The Eagle Path เป็นภาพยนตร์แอ็คชั่นดราม่าที่ทำการเขียน, ผลิต, ตัดต่อ และกำกับโดย ฌอง-โกล็ด วอง ดัม ภาพยนตร์เรื่องนี้ยังมีลูกทั้งสองของเขา คริสโตเฟอร์ วอง วาเรนเบิร์ก กับ บียอนกา บรี ร่วมแสดงด้วย และได้รับการนำเสนอที่ตลาดภาพยนตร์เมืองคานส์ใน ค.ศ. 2010 ภาพยนตร์ชุดนี้จะเปิดตัวในรูปแบบดีวีดีและบลูเรย์ ในวันที่ 30 มิถุนายน ค.ศ. 2012
ทหารผ่านศึกผู้ซึ่งเป็นอดีตทหารรับจ้างนามว่าเฟรนชี่ (ฌอง-โกล็ด วอง ดัม) ยังคงถูกความทรงจำในช่วงวัยเด็กของเขาหลอกหลอนเช่นเดียวกับการเป็นทหารของเขาในอดีต ซึ่งปัจจุบัน เขาอาศัยอยู่ในเอเชียตะวันออกโดยใช้ชีวิตอยู่อย่างหลบๆซ่อนๆ และทำงานเป็นคนขับรถแท็กซี่ ต่อมาไม่นาน เขาได้รับผู้โดยสารสาวสวยคนหนึ่งผู้ซึ่งจะเปลี่ยนชีวิตของเขาตลอดไป ด้วยภาพด้านมืดได้กลับเข้ามาสู่ความทรงจำของชีวิตวัยเด็กอีกครั้ง เขาได้ตั้งใจว่าจะให้เธอได้มีชีวิตที่ดีกว่าเดิม และโดยที่เธอมิได้รับรู้นี้เอง ที่ได้นำเธอเข้าสู่ช่วงเวลาที่อันตรายที่สุดในชีวิตของเธอ
ภาพยนตร์ถ่ายทำในประเทศไทยในช่วงฤดูร้อนปี ค.ศ. 2008 บนงบประมาณการถ่ายทำ 5,000,000 ดอลลาร์สหรัฐ
งูกรีนแมมบาตะวันออก
งูกรีนแมมบาตะวันออก (, ) เป็นงูขนาดกลางถึงใหญ่ในวงศ์งูพิษเขี้ยวหน้า (Elapidae) มีพิษร้ายแรง มีถิ่นกำเนิดในชายฝั่งตะวันออกของแอฟริกาใต้ไปจนถึงแทบทุกพื้นที่ของแอฟริกาตะวันออก
งูกรีนแมมบาตะวันออกมีสีเขียวเป็นมันวาวในทุกส่วนของร่างกาย ท้องมีสีเขียวอ่อนแกมเหลือง งูชนิดนี้จัดเป็นงูในสกุลงูแมมบา ("Dendroaspis" spp.) ที่มีขนาดเล็กที่สุด มีความยาวโดยเฉลี่ย 1.4 เมตร สามารถยาวได้สูงสุด 2.4 เมตร ตัวผู้มีขนาดใหญ่กว่าตัวเมียเล็กน้อย งูกรีนแมมบาตะวันออกมีเขี้ยวพิษคู่หน้าขนาดใหญ่ ฟันแข็ง เกล็ดมีขนาดเล็ก เรียบลื่น แต่เกล็ดมีหัวมีขนาดใหญ่เห็นได้ชัดเจน หัวยาวเป็นรูปสี่เหลี่ยมมุมฉาก หางผอมยาว ตามีขนาดกลาง รูม่านตากลม
งูกรีนแมมบาตะวันออก เป็นงูที่อาศัยและหากินบนต้นไม้เป็นหลัก บางครั้งจะลงมาสู่พื้นเพื่ออาบแดดหรือหาอาหารบ้าง เมื่อถึงฤดูผสมพันธุ์ งูตัวเมียจะปล่อยฟีโรโมนออกมาเพื่อดึงดูดงูตัวผู้ งูตัวผู้จะต่อสู้แย่งชิงตัวเมียกันบนพื้นดิน ซึ่งบางครั้งอาจใช้เวลาหลายชั่วโมง ตัวที่ชนะจะได้ผสมพันธุ์กับตัวเมียบนต้นไม้ ตัวเมียจะวางไข่ ประมาณ 10-15 ฟอง วางไข่ในโพรงไม้หรือซากพืชที่เน่าเปื่อย หลังจากนั้น 3 เดือน ไข่จะฟัก โดยลูกงูจะมีขนาด 35-45 เซนติเมตร งูกรีนแมมบาตะวันออกเมื่อฟักออกจากไข่มีสีเหลืองแกมเขียว มีอายุยืนยาวถึง 15-25 ปี
งูกรีนแมมบาตะวันออก เมื่อเทียบกับงูแบล็คแมมบา ("D. polylepis") ซึ่งอยู่ในสกุลเดียวกันแล้ว นับว่ามีอันตรายน้อยกว่ามาก ด้วยว่าเป็นงูที่ไม่ดุร้ายก้าวร้าวเท่า และอาศัยอยู่บนต้นไม้เป็นหลัก จึงมักไม่ค่อยได้มีโอกาสปะทะกับมนุษย์มากเท่า อีกทั้งยังเป็นงูที่มีนิสัยขี้ตื่น ขี้ตกใจ และเมื่อตกใจจะเลื้อยหนีขึ้นต้นไม้ที่อยู่ใกล้ที่สุดก่อน ซึ่งพฤติกรรมเช่นนี้ผิดกับงูแบล็คแมมบาโดยสิ้นเชิง
ได้มีการศึกษาผลของพิษจากงูชนิดนี้ในหนูที่ถูกทำให้สลบ โดยมีการวัดค่าความดันโลหิต อัตราการหายใจและ ECG (คลื่นไฟฟ้าหัวใจ) ก่อนทำการทดลอง หลังจากนั้นฉีดพิษในปริมาณ 1 มิลลิกรัม ต่อน้ำหนักหนู 1 กิโลกรัม พบว่าภายในไม่กี่นาทีอัตราการหายใจลดลงอย่างเห็นได้ชัด และหยุดหายใจภายใน 15 นาที นอกจากนี้ยังพบว่าอัตราการเต้นและแรงบีบตัวของหัวใจลดลง และยังพบว่ามีการเปลี่ยนแปลงสับไปมาของความดันโลหิตอีกด้วย ทั้งนี้การใช้เครื่องช่วยหายใจสามารถช่วยลดการเปลี่ยนแปลงของระบบหมุนเวียนโลหิตได้
การใช้ยา ปริมาณสูงสามารถป้องกันระบบทางเดินหายใจล้มเหลวได้ และสามารถป้องกันการเสียชีวิตได้อย่างมีนัยสำคัญ
งูกรีนแมมบาตะวันออก (รวมทั้งงูกรีนแมมบาตะวันตก ("D. viridis")) เคยตกเป็นข่าวครึกโคมอยู่ช่วงหนึ่งในประเทศไทย ในเหตุการณ์มหาอุทกภัยปลายปี พ.ศ. 2554 เมื่อมีข่าวลือทางอินเทอร์เน็ตว่าได้มีผู้นำเข้างูทั้ง 2 ชนิดนี้มาเลี้ยงในประเทศไทย และหลุดรอดออกไปเมื่อเกิดน้ำท่วม โดยข่าวว่าหลุดออกจากย่านบางบัวทอง
ซึ่งในบทความในนิตยสารสัตว์เลี้ยงฉบับหนึ่ง ได้มีผู้เชี่ยวชาญและนิยมการเลี้ยงงูเป็นสัตว์เลี้ยงได้เขียนถึงข้อเท็จจริงเกี่ยวกับงูทั้ง 2 ชนิดนี้ในประเทศไทยว่า ครั้งหนึ่งเคยมีการนำเข้ามาจริง แต่ทว่างูชุดนั้นได้ตายหมดเพราะไม่สามารถปรับตัวให้เข้ากับสภาพภูมิอากาศในประเทศไทยได้ อีกทั้งอุปสงค์ของงูกรีนแมมบ้าทั้ง 2 ชนิด ในประเทศไทยก็ไม่สมเหตุสมผล เนื่องจากยังมีงูชนิดอื่นที่มีสีสันและลักษณะคล้ายกัน แต่ว่ามีอันตรายน้อยกว่า ซึ่งได้มีการเลี้ยงกันมาอย่างยาวนานแล้ว ประกอบกับเมื่อเหตุการณ์ผ่านมาแล้วระยะหนึ่ง ก็ยังไม่มีผู้ใดจับงูกรีนแมมบาได้จริง ดังนั้น จึงเชื่อว่าข่าวเรื่องงูกรีนแมมบาที่หลุดออกมานั้น เป็นเพียงการปล่อยข่าวเท่านั้น
งูกรีนแมมบาตะวันตก
งูกรีนแมมบาตะวันตก (; ) เป็นงูพิษร้ายแรงในวงศ์งูพิษเขี้ยวหน้า (Elapidae)
เป็นงูที่มีสีเขียวตลอดทั้งตัว มีลักษณะคล้ายกับงูกรีนแมมบาตะวันออก ("D. angusticeps") ซึ่งอยู่ในสกุลเดียวกัน ("Dendroaspis" spp.) แต่ว่าถูกจัดให้เป็นชนิดต่างกัน เนื่องจากมีลักษณะทางกายภาพที่ต่างกัน คือ มีความยาวที่มากกว่างูกรีนแมมบาตะวันออก กล่าวคือ มีความยาวโดยเฉลี่ย 1.8 เมตร และมีโทนสีของลำตัวหลากหลายแตกต่างกันมากกว่า กล่าวคือ มีทั้งสีเขียวมรกต, สีเขียวมะกอก หรือแม้แต่สีเขียวอมฟ้า อีกทั้งมีอุปนิสัยที่ดุร้ายก้าวร้าวกว่างูกรีนแมมบาตะวันออก อาศัยและหากินเป็นหลักบนต้นไม้
งูกรีนแมมบาตะวันตก มีถิ่นกระจายพันธุ์อยู่ในทวีปแอฟริกาตอนกลางในฝั่งทิศตะวันตก ซึ่งเป็นคนละส่วนกับถิ่นแพร่กระจายพันธุ์ของงูกรีนแมมบาตะวันออก
ซึ่งทั้งคู่เป็นงูที่มีพิษร้ายแรงต่อระบบประสาทเช่นเดียวกัน โดยมีพิษร้ายแรงใกล้เคียงกับงูเห่า ("Naja" spp.) ทั้งคู่มีการนิยมเลี้ยงเป็นสัตว์เลี้ยงในหมู่ของผู้ที่นิยมเลี้ยงสัตว์เลื้อยคลานหรือสัตว์แปลก ๆ โดยที่งูกรีนแมมบาตะวันตกจะมีราคาซื้อขายแพงกว่างูกรีนแมมบาตะวันออก
งูกรีนแมมบาทั้ง 2 ชนิดนี้ เคยตกเป็นข่าวครึกโคมอยู่ช่วงหนึ่งในประเทศไทย ในเหตุการณ์น้ำท่วมใหญ่ในปลายปี พ.ศ. 2554 เมื่อมีข่าวลือทางอินเทอร์เน็ตว่าได้มีผู้นำเข้างูชนิดนี้มาเลี้ยงในประเทศไทย (เชื่อว่าคงเป็นงูกรีนแมมบาตะวันออก) และหลุดรอดออกไปเมื่อเกิดน้ำท่วม โดยข่าวว่าหลุดออกจากย่านบางบัวทอง
ซึ่งในบทความในนิตยสารสัตว์เลี้ยงฉบับหนึ่ง ได้มีผู้เชี่ยวชาญและนิยมการเลี้ยงงูเป็นสัตว์เลี้ยงได้เขียนถึงข้อเท็จจริงเกี่ยวกับงูทั้ง 2 ชนิดนี้ในประเทศไทยว่า ครั้งหนึ่งเคยมีการนำเข้ามาจริง แต่ทว่างูชุดนั้นได้ตายหมดเพราะไม่สามารถปรับตัวให้เข้ากับสภาพภูมิอากาศในประเทศไทยได้ อีกทั้งอุปสงค์ของงูกรีนแมมบ้าทั้ง 2 ชนิด ในประเทศไทยก็ไม่สมเหตุสมผล เนื่องจากยังมีงูชนิดอื่นที่มีสีสันและลักษณะคล้ายกัน แต่ว่ามีอันตรายน้อยกว่า ซึ่งได้มีการเลี้ยงกันมาอย่างยาวนานแล้ว ประกอบกับเมื่อเหตุการณ์ผ่านมาแล้วระยะหนึ่ง ก็ยังไม่มีผู้ใดจับงูกรีนแมมบาได้จริง ดังนั้น ผู้เขียนผู้นี้จึงเชื่อว่าข่าวเรื่องงูกรีนแมมบาที่หลุดออกมานั้น เป็นเพียงการปล่อยข่าวเท่านั้น
กลุ่มอาการสำลักขี้เทา
กลุ่มอาการสำลักขี้เทา คือภาวะซึ่งมีขี้เทาเข้าไปอยู่ในปอดของทารกแรกเกิด ซึ่งอาจเกิดก่อนคลอดหรือขณะคลอดก็ได้
ขี้เทาเป็นอุจจาระที่ทารกขับถ่ายออกมาเป็นครั้งแรกของชีวิต ย่อยมาจากสิ่งต่างๆ ที่ทารกกลืนเข้าไปขณะอยู่ในครรภ์ ปกติขี้เทาจะค้างอยู่ในลำไส้ของทารกจนกระทั่งคลอดออกมา แต่บางครั้งอาจถูกขับออกมาอยู่ในน้ำคร่ำก่อนคลอดหรือถูกขับออกมาขณะคลอดได้ โดยเฉพาะเมื่อทารกตกอยู่ในภาวะเครียด (fetal distress) หากทารกสูดสำลักขี้เทาเหล่านี้เข้าไปอาจทำให้มีปัญหาทางการหายใจได้
การกระตุกหัวใจด้วยไฟฟ้า
การกระตุกหัวใจด้วยไฟฟ้า () เป็นวิธีการรักษาภาวะหัวใจเต้นผิดจังหวะที่เป็นอันตรายถึงชีวิตชนิดเวนทริคูลาร์ฟิบริลเลชันและเวนทริคูลาร์แทคีคาร์เดียชนิดคลำชีพจรไม่ได้ ทำให้ส่งกระแสไฟฟ้าขนาดที่มีผลต่อการรักษาเข้าไปยังหัวใจด้วยอุปกรณ์ที่เรียกว่าเครื่องกระตุกหัวใจด้วยไฟฟ้า () ซึ่งจะสลายความเป็นขั้วในกล้ามเนื้อหัวใจเกือบทั้งหมด หยุดการเต้นของหัวใจที่ผิดจังหวะนั้นลง และเปิดโอกาสให้จังหวะหัวใจปกติหรือจังหวะเต้นไซนัสกลับมาเต้นเองด้วยตัวควบคุมจังหวะเต้นหัวใจตามธรรมชาติซึ่งอยู่ในหัวใจที่ไซโนเอเทรียลโนด การกระตุกหัวใจด้วยไฟฟ้าอาจทำแบบภายนอก, แบบผ่านหลอดเลือด, หรือผ่านอุปกรณ์ซึ่งฝังไว้ ขึ้นอยู่กับความจำเป็นอื่นๆ
เนื่องจากการกระตุกหัวใจด้วยไฟฟ้าสามารถช่วยชีวิตผู้ป่วยหนักให้ฟื้นกลับขึ้นมาได้ดีขึ้นอย่างมากในระยะเวลาสั้นๆ ทำให้มีการนำไปแสดงในภาพยนตร์ ละครโทรทัศน์ วิดีโอเกม และสื่ออื่นๆอยู่บ่อยครั้ง ซึ่งหลายๆ ครั้งมีลักษณะเกินจริง อาจพบว่าผู้ป่วยที่ถูกกระตุกด้วยไฟฟ้ามีร่างกายกระตุกอย่างแรงหรือคล้ายชัก ความเป็นจริงแม้กล้ามเนื้อจำนวนมากจะถูกกระตุ้นให้หดตัวไปด้วย แต่น้อยครั้งมากที่จะมีร่างกายกระตุกแรงเช่นที่มักพบในภาพยนตร์ นอกจากนี้บ่อยครั้งยังพบว่าบุคลากรทางการแพทย์ในเรื่องใช้เครื่องกระตุกหัวใจมาช็อกไฟฟ้าผู้ป่วยที่มีคลื่นหัวใจเป็นเส้นตรงแบนราบ (ซึ่งแสดงถึงภาวะหัวใจหยุด) การปฏิบัติเช่นนี้ไม่ควรมีในความเป็นจริง เนื่องจากการช็อกไฟฟ้าไม่ใช่การทำให้หัวใจที่หยุดแล้วกลับมาเต้น แต่เป็นการหยุดภาวะการเต้นผิดจังหวะเพื่อเปิดโอกาสให้หัวใจกลับมาเต้นได้ตามปกติ และทำได้กับเฉพาะการเต้นผิดจังหวะแบบเวนทริคูลาร์ฟิบริลเลชันและเวนทริคูลาร์แทคีคาร์เดียชนิดคลำชีพจรไม่ได้เท่านั้นด้วย นอกจากนี้ยังมีภาวะหัวใจเต้นผิดจังหวะชนิดอื่นๆ ซึ่งรักษาได้ด้วยการช็อกหัวใจ แม้จะไม่ทำให้ผู้ป่วยเกิดภาวะหัวใจหยุดก็ตาม บางครั้งผู้ป่วยอาจไม่หมดสติด้วยซ้ำ ภาวะเหล่านี้เช่น ซูปราเวนทริคูลาร์แทคีคาร์เดีย เวนทริคูลาร์แทคีคาร์เดียชนิดคลำชีพจรได้ เป็นต้น
เล็ค ลูเกอร์
ลาเวร์นช เวนเดลล์ "ลาร์รี" พอฟชล์ () หรือที่รู้จักกันดีในสังเวียนมวยปล้ำว่า เล็ค ลูเกอร์ () เกิดวันที่ 2 มิถุนายน ค.ศ. 1958 เป็นอดีตนักอเมริกันฟุตบอลและเป็นอดีตนักมวยปล้ำอาชีพชาวอเมริกัน ของ WWF ,WCW และ NWA เป็นอดีตแชมป์โลกถึง 3 สมัย ได้แก่ แชมป์โลก WCW 1 สมัย และ แชมป์โลก WWA 2 สมัย และยังเคยได้แชมป์ยูเอสเฮฟวี่เวทของ NWA/WCW 5 สมัย และเป็นผู้ชนะรอยัลรัมเบิล ประจำปี 1994 พร้อมกับ เบรต ฮาร์ต
เจ้าอุปราช (สิทธิสาร ณ น่าน)
เจ้าอุปราชสิทธิสาร ณ น่าน (พ.ศ. 2378 - พ.ศ. 2442) เจ้าอุปราชนครน่าน เป็นราชโอรสในเจ้าอนันตวรฤทธิเดช กับแม่เจ้าจันทา
เจ้าอุปราชสิทธิสาร ณ น่าน มีพระนามเดิมว่า "เจ้าสิทธิสาร ณ น่าน" เป็นราชโอรสองค์ที่ 2 ในเจ้าอนันตวรฤทธิเดช เจ้านครน่าน กับแม่เจ้าจันทา ประสูติเมื่อปี พ.ศ. 2378 เป็นพระอนุชาร่วมเจ้ามารดาของเจ้าสุริยพงษ์ผริตเดช เจ้านครน่านองค์ก่อนสุดท้าย ได้รับพระราชทานสัญญาบัตรเป็น "เจ้าราชวงศ์" ในปี พ.ศ. 2434 ต่อมาได้รับพระราชทานสัญญาบัตรเป็น "เจ้าอุปราช" ในปี พ.ศ. 2436
ในปี พ.ศ. 2441 เจ้าอุปราชสิทธิสาร ประชวรด้วยโรคเม็ดเลือด กระทั่งเมื่อวันที่ 17 ตุลาคม พ.ศ. 2442 ได้ถึงแก่พิราลัยลงด้วยอายุ 65 ปี
เจ้าอุปราชสิทธิสาร ได้ประกอบกรณียกิจเคียงคู่กับเจ้าอนันตวรฤทธิเดช เจ้าบิดา และเจ้าสุริยพงษ์ผริตเดช พระเชษฐา อาทิ
อินเตอร์เลซ
อินเตอร์เลซ () คือความละเอียดของโทรทัศน์ชนิดหนึ่ง อักษรคือ "i" ซึ่งจะสแกนเส้นแบบฟันปลา ซึ่งหมายถึงจะสแกนเส้นเลขคี่คือ 1,3,5,7, จนถึงเส้นสุดท้ายของเลขคี่ก่อน ตามด้วยสแกนเลขคู่ คือ 2,4,6,8, จนถึงเส้นสุดท้ายของเลขคู่ เช่น 1,3,5,7, - 1079 และ 2,4,6,8, - 1080 เรียกว่า 1080i ,1,3,5,7, - 719 และ 2,4,6,8, - 720 เรียกว่า 720i เป็นต้น เพราะภาพที่ได้จะมีรอยตามขอบของโทรทัศน์บ้างจึงไม่มีในยูทูบ ซึ่งตรงกันข้ามกับ โปรเกรสซีฟ ที่มีในยูทูบด้วย
ไททันโนซอรัส
ไททันโนซอรัส () จัดเป็นไดโนเสาร์กินพืชในกลุ่มซอโรพอด ลำตัวยาว 9-12 เมตร นำหนัก 13 ตัน เกิดในยุคครีเทเชียสตอนปลาย พบทางตอนใต้ของทวีปยุโรปและทวีปอเมริกาใต้ ไททันโนซอรัส มีลำตัวขนาดใหญ่ คอยาวหนา หางยาว เดิน 4 ขา เชื่องช้า มักอาศัยอยู่รวม - กันเป็นฝูง กินพืชเป็นอาหาร สมองขนาดเล็กมากเมื่อเทียบกับขนาดลำตัว
ตุลาคม พ.ศ. 2554
ตุลาคม พ.ศ. 2554 เป็นเดือนที่ 10 ของปี พ.ศ. 2554 วันแรกของเดือนเป็นวันเสาร์ วันสุดท้ายของเดือนเป็นวันจันทร์
หัวใจห้องล่างเต้นเร็ว
ภาวะหัวใจห้องล่างเต้นเร็ว () หรือ V-tach, VT เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้
หัวใจเต้นผิดจังหวะ
หัวใจเต้นผิดจังหวะคือภาวะใดๆ ที่เกิดความผิดปกติขึ้นในการนำไฟฟ้าของหัวใจ หัวใจอาจเต้นเร็วหรือช้ากว่าปกติ และมีจังหวะสม่ำเสมอหรือไม่สม่ำเสมอก็ได้
ภาวะหัวใจเต้นผิดจังหวะบางชนิดเป็นภาวะฉุกเฉินทางการแพทย์ซึ่งอาจเป็นอันตรายถึงชีวิต ทำให้เกิดภาวะหัวใจหยุดและเสียชีวิตได้ทันที ชนิดอื่นซึ่งไม่เป็นอันตรายถึงชีวิตนั้นอาจทำให้เกิดความรู้สึกใจสั่น หรือไม่สบายตัวเล็กน้อย ความรู้สึกใจสั่นนี้อาจเกิดจากภาวะหัวใจเต้นแผ่วระรัวไม่ว่าจะเป็นห้องบนหรือห้องล่าง หรือการนำสัญญาณไฟฟ้าหัวใจผิดปกติ หรือภาวะอื่นๆ และบางชนิดอาจไม่มีอาการใดๆ เลย แต่เพิ่มความเสี่ยงต่อการเกิดภาวะแทรกซ้อนซึ่งอาจเป็นอันตรายถึงชีวิตหรือทำให้เกิดความพิการได้ เช่น โรคหลอดเลือดสมอง หรือเกิดลิ่มเลือดอุดตันหลอดเลือด
ภาวะหัวใจเต้นผิดจังหวะบางชนิดอาจผิดปกติเพียงเล็กน้อยและมีผลเสียน้อยจนถือเป็นความแตกต่างระหว่างบุคคลที่ไม่ถือเป็นโรค
โรงเรียนวัดประยุรวงศาวาส
โรงเรียนวัดประยุรวงศาวาส เป็นโรงเรียนของรัฐ สังกัดสำนักงานเขตพื้นที่การประถมศึกษากรุงเทพมหานคร ตั้งอยู่ใกล้กับสะพานปฐมบรมราชานุสรณ์ ในเขตธนบุรี กรุงเทพมหานคร จัดการศึกษาในชั้นประถมศึกษาปีที่ 1-6 มีดอกบุนนาคเป็นดอกไม้ประจำโรงเรียน
โรงเรียนวัดประยุรวงศาวาส ได้รับที่ดินจากวัดประยุรวงศาวาส จำนวน 1 ไร่ 2 งาน 50 ตารางวา และเริ่มสร้างโรงเรียนเมื่อปี พ.ศ. 2504 อาคารในภายแรกเป็นอาคารตึก 3 ชั้น แบบพิเศษ 11 ห้องเรียน ในปีเดียวกันได้รับงบประมาณก่อสร้างเพิ่มอีก 6 ห้อง และเปิดรับนักเรียนชั้นประถมศึกษาปีที่ 5-7
พ.ศ. 2505 ได้รับงบประมาณต่อเติมอาคารให้เป็นรูปตัว U จำนวน 23 ห้องเรียน และทำพิธีเปิดอย่างเป็นทางการในวันที่18 สิงหาคมปีเดียวกัน โดยมีหม่อมหลวงปิ่น มาลากุล รัฐมนตรีว่าการกระทรวงศึกษาธิการในขณะนั้น เป็นประธานในพิธี
พ.ศ. 2549 ได้รับการประเมินเป็นโรงเรียนต้นแบบ 1 อำเภอ 1 โรงเรียนในฝัน
พ.ศ. 2555 ได้รับการประเมินเป็นสถานพอเพียง
สุภาพบุรุษจุฑาเทพ (ละครโทรทัศน์)
สุภาพบุรุษจุฑาเทพ เป็นละครโทรทัศน์ของสถานีโทรทัศน์ไทยทีวีสีช่อง 3 เพื่อเป็นละครในโอกาสครบรอบ 43 ปีของสถานี โดยดัดแปลงมาจากนวนิยายชื่อเดียวกัน ประพันธ์โดย ณารา, ร่มแก้ว, เก้าแต้ม, ซ่อนกลิ่น และแพรณัฐ
ควบคุมการผลิตโดย ยศสินี ณ นคร, สมจริง ศรีสุภาพ, ธิติมา สังขพิทักษ์, ธัญญา วชิรบรรจง และ ฉัตรชัย เปล่งพานิช และกำกับการแสดงโดย กฤษณ์ ศุกระมงคล, สมจริง ศรีสุภาพ, ยุทธนา ลอพันธ์ไพบูลย์, พงษ์พัฒน์ วชิรบรรจง และ ฉัตรชัย เปล่งพานิช
ละครชุดสุภาพบุรุษจุฑาเทพออกอากาศทุกวันศุกร์-อาทิตย์ เวลา 20:15 - 22:45 น. เริ่มออกอากาศตั้งแต่วันที่ 15 มีนาคม พ.ศ. 2556 – 7 กรกฎาคม พ.ศ. 2556 และได้นำมาออกอากาศซ้ำทุกวันจันทร์-ศุกร์ เวลา 14.10 - 15.25 น. ตั้งแต่วันที่ 6 มีนาคม พ.ศ. 2558
ละครชุดสุภาพบุรุษจุฑาเทพมีเพลงนำประกอบละครชื่อว่า "รักแท้อยู่เหนือกาลเวลา" แต่งคำร้องโดย ณรงค์วิทย์ เตชะธนะวัฒน์ และทำนองโดย จักรกฤษณ์ มัฆนาโส โดยแต่ละเรื่องเพลงนี้จะมีรูปแบบแตกต่างกันออกไป
จากความนิยมในละครดังกล่าว ชวน ศิรินันท์พร ผู้ดำรงตำแหน่งอธิบดีกรมการปกครองกระทรวงมหาดไทย ได้เปิดเผยจากการตรวจสอบข้อมูลทะเบียนราษฎร ณ วันที่ 10 มิถุนายน พ.ศ. 2556 พบว่ามีการตั้งชื่อบุตรที่เกิดใหม่ในช่วง 1 ถึง 2 เดือนที่ผ่านมาตามชื่อของตัวละครเอกทั้งห้า เป็นจำนวนกว่า 1,000 คนสิงห์หนึ่ง คุณชายธราธร พี่ชายใหญ่ผู้รับภาระดูแลน้อง ๆ ทั้งสี่หลังสิ้นท่านพ่อกับหม่อมแม่ พร้อมแบกรับสัญญาคู่หมายระหว่างราชสกุล เขามุ่งมั่นในงานสำรวจโบราณสถานอย่างจริงจังโดยหารู้ไม่ว่า งานครั้งนี้นอกจากจะสำรวจบูรณะโบราณสถานแล้ว ยังเป็นการค้นหาหัวใจของตัวเองอีกด้วย พบกับความรักระหว่างชายหญิงที่ซ่อนความรู้สึกดี ๆ ต่อกันมาตั้งแต่เด็กจนเติบใหญ่ เรื่องรักเกิดขึ้นท่ามกลางเหตุการณ์โจรกรรมโบราณวัตถุ และนั่นทำให้ทั้งสองได้พิสูจน์หัวใจตนเอง
สิงห์สอง คุณชายปวรรุจ ข้าราชการหนุ่มกระทรวงการต่างประเทศอนาคตไกลกับรักที่เหมือนฝัน พี่ชายรองที่รอดพ้นจากการถูกจับคู่กับหญิงสาวผู้สูงศักดิ์ เพราะมารดาของเขาเป็นเพียงนางต้นห้องในวัง โชคชะตาบันดาลให้เขาพบกับรักแท้ระหว่างเดินทางไปราชการที่สวิตเซอร์แลนด์ ท่ามกลางความโรแมนติก คู่รักต้องเผชิญพายุหิมะบนยอดเขาและพายุอารมณ์อีกหลายระลอกในโลกของความเป็นจริง เขากับเธอจะก้าวผ่านอุปสรรคไปได้หรือไม่สิงห์สาม คุณชายพุฒิภัทร มีมารดาเป็นบุตรสาวเจ้าสัวใหญ่ คุณหมอรูปงามจำต้องละวางกฎเกณฑ์ที่ยึดถือมาตลอดทั้งชีวิต เมื่อได้พบกับสาวสามัญชนเจ้าของตำแหน่งนางสาวศรีสยาม แล้วใช้หัวใจตัดสินเพื่อช่วยให้เธอรอดพ้นจากการตกเป็นนางบำเรอของนายพลผู้ทรงอิทธิพล
การแต่งงานกำมะลอจึงเกิดขึ้น ทั้งสองต้องซ่อนหัวใจรักของตัวเองเพราะความไม่เข้าใจ แต่ท้ายที่สุดแล้วชายหนุ่มผู้สูงศักดิ์ก็ค้นพบว่าเพชรอันเลอค่ายิ่งกว่าอัญมนีใด ๆ ในโลกคือหญิงสาวชาวบ้านนั่นเอง
สิงห์สี่ คุณชายรัชชานนท์ น้องชายร่วมมารดาเดียวกับคุณชายพุฒิภัทร การไปคุมการสร้างทางแถบอีสานทำให้เขาได้พบสาวชาวป่า ความรักของทั้งคู่ดำเนินไปท่ามกลางความเดียดฉันท์ อิจฉา ริษยา ของคนรอบข้าง แต่ท้ายที่สุด เมียชาวบ้าน กลับกลายเป็นเจ้าหญิงของดินแดนเพื่อนบ้าน และคุณชายก็มีส่วนสำคัญในการกู้บัลลังก์ให้แก่หญิงคนรัก
สิงห์ห้า คุณชายรณพีร์ คุณชายคนสุดท้าย น้องชายคุณชายธราธร ซึ่งเกิดจากมารดาผู้เป็นหม่อมเอก ใครจะเชื่อว่าหนุ่มนักบินผู้สูงศักดิ์จะพบกับ ดาราสาว ในวินาทีที่เหมือนฝัน เธอตกลงมาสู่อ้อมกอดของเขาจากอุบัติเหตุในกองถ่ายทำภาพยนตร์ ทั้งสองคนต้องฝ่าม่านประเพณี ฝ่าด่านฐานันดร เพื่อให้ทุกคนประจักษ์ว่าเธอคือ นางรำ ที่รักในความเป็นนายทหารอากาศคนหนึ่งของเขา...มิใช่ที่ความเป็นหม่อมราชวงศ์ผู้สูงศักดิ์
เนเจอร์ (วารสาร)
เนเจอร์ เป็นวารสารวิชาการทางวิทยาศาสตร์ ตีพิมพ์ครั้งแรกเมื่อวันที่ 4 พฤศจิกายน ค.ศ. 1869 ได้รับการจัดอันดับเป็นวารสารวิทยาศาสตร์สหวิทยาการที่อ้างอิงมากที่สุดของโลก ตามการจัดอันดับของรายงานการอ้างอิงวารสาร ค.ศ. 2010 ฉบับวิทยาศาสตร์ วารสารวิทยาศาสตร์ส่วนใหญ่ปัจจุบันเป็นแบบเฉพาะทางอย่างสูง และ"เนเจอร์"เป็นเพียงหนึ่งในวารสารไม่กี่ฉบับที่ยังตีพิมพ์บทความงานค้นคว้าต้นฉบับในวิทยาศาสตร์สาขาต่าง ๆ มีงานวิจัยทางวิทยาศาสตร์หลายสาขาซึ่งมีการตีพิมพ์ความก้าวหน้าใหม่ที่สำคัญและงานค้นคว้าต้นฉบับเป็นบทความหรือจดหมายใน"เนเจอร์"
นักวิทยาศาสตร์วิจัยเป็นกลุ่มผู้อ่านสำคัญของวารสาร แต่ใจความสรุปและบทความที่เสริมเข้ามาตั้งใจให้งานสำคัญที่สุดจำนวนมากสามารถเข้าใจได้แก่นักวิทยาศาสตร์ในสาขาอื่นและสาธารณชนที่ได้รับการศึกษา ส่วนหน้าของวารสารแต่ละฉบับมีบทบรรณาธิการ ข่าวและบทความพิเศษในเรื่องซึ่งนักวิทยาศาสตร์ให้ความสนใจโดยทั่วไป รวมทั้งข่าวสารปัจจุบัน เงินทุนทางวิทยาศาสตร์ ธุรกิจ จริยธรรมทางวิทยาศาสตร์และการวิจัยการค้นพบอันยิ่งใหญ่ นอกจากนี้ยังมีส่วนว่าด้วยหนังสือและศิลปะ ส่วนที่เหลือของวารสารประกอบด้วยบทความวิจัยเป็นส่วนใหญ่ ซึ่งมักแน่นทึบและเป็นเชิงเทคนิคอย่างสูง เพราะการจำกัดความยาวบทความอย่างเข้มงวด บ่อยครั้งที่ข้อความที่ตีพิมพ์นั้นแท้จริงแล้วเป็นใจความสรุปของงานที่กำลังกล่าวถึงและรายละเอียดของงานนั้นถูกแสดงไว้เพื่อเสริมงานนั้นในเว็บไซต์ของวารสาร
วารสารวิชาการสาขาวิทยาศาสตร์
ในการเผยแพร่ผลงานทางวิชาการ วารสารวิทยาศาสตร์ เป็นสิ่งพิมพ์เผยแพร่ตามกำหนดเวลา ซึ่งตั้งใจเพื่อส่งเสริมความก้าวหน้าทางวิทยาศาสตร์ ซึ่งมักเป็นการรายงานการวิจัยใหม่ ปัจจุบันมีวารสารวิทยาศาสตร์หลายพันฉบับกำลังตีพิมพ์อยู่ และมีอีกมากที่เคยตีพิมพ์มาก่อนช่วงใดช่วงหนึ่งในอดีต วารสารส่วนใหญ่ศึกษาเฉพาะเรื่องอย่างสูง แม้วารสารเก่าแก่ที่สุดบางฉบับ เช่น เนเจอร์ จะตีพิมพ์บทความและเอกสารวิทยาศาสตร์ในวิทยาศาสตร์สาขาต่าง ๆ ก็ตาม วารสารวิทยาศาสตร์มีบทความซึ่งผ่านการกลั่นกรอง ในความพยายามที่จะประกันว่าบทความเป็นไปตามมาตรฐานคุณภาพของวารสาร และความถูกต้องตามวิทยาศาสตร์ แม้วารสารวิทยาศาสตร์มองเผิน ๆ แล้วจะคล้ายกับนิตยสารมืออาชีพ แต่แท้จริงแล้วทั้งสองค่อนข้างแตกต่างกันทีเดียว วารสารวิทยาศาสตร์ฉบับต่าง ๆ จะมีอ่านโดยบังเอิญน้อยครั้งนัก เพราะคนนิยมนิตยสารมากกว่า การพิมพ์ผลงานวิจัยเป็นส่วนสำคัญของระเบียบวิธีทางวิทยาศาสตร์ หากงานวิจัยกำลังอธิบายถึงการทดลองหรือการคำนวณ งานเหล่านี้จะต้องให้รายละเอียดเพียงพอที่นักวิจัยอิสระจะทำการทดลองหรือการคำนวณซ้ำเพื่อพิสูจน์ผล บทความวารสารแต่ละบทนี้กลายมาเป็นส่วนหนึ่งของระบบวิธีทางวิทยาศาสตร์อย่างถาวร
ประวัติศาสตร์วารสารวิทยาศาสตร์เริ่มตั้งแต่ ค.ศ. 1665 เมื่อวารสาร "จูร์นาล เดส์ สกาวองส์" (Journal des sçavans) ของฝรั่งเศส และ "ฟิโลโซฟิคัลทรานแซกชันส์ออฟเดอะรอยัลโซไซตี" (Philosophical Transactions of the Royal Society) ของอังกฤษ เริ่มตีพิมพ์ผลการวิจัยอย่างเป็นระบบ วารสารอีกมากกว่าพัน ซึ่งส่วนใหญ่มีอายุสั้น ก่อตั้งขึ้นในคริสต์ศตวรรษที่ 18 และจำนวนเพิ่มขึ้นอย่างรวดเร็วหลังจากนั้น
บทความในวารสารวิทยาศาสตร์สามารถใช้ในงานวิจัยและระดับอุดมศึกษาได้ บางชั้นเรียนบางส่วนเน้นการตีความบทความคลาสสิก และชั้นเรียนสัมมนาอาจมีการนำเสนองานคลาสสิกหรือปัจจุบันของนักเรียนแต่ละคน ในกลุ่มวิจัยทางวิทยาศาสตร์หรือฝ่ายวิชาการ เป็นธรรมดาที่เนื้อหาของวารสารวิทยาศาสตร์ปัจจุบันจะนำไปอภิปรายในชมรมวารสาร
มาตรฐานซึ่งวารสารใช้พิจารณาการพิมพ์นั้นอาจแตกต่างกันได้อย่างกว้างขวาง บางวารสาร เช่น เนเจอร์ ไซแอนซ์ มีชื่อเสียงเรื่องการตีพิมพ์บทความซึ่งเป็นการค้นพบอันยิ่งใหญ่ที่เป็นส่วนสำคัญในสาขาที่เกี่ยวข้อง ในหลายสาขา มีลำดับขั้นของวารสารวิทยาศาสตร์อย่างไม่เป็นทางการอยู่ด้วย วารสารที่มีชื่อเสียงมากที่สุดในสาขาใดสาขาหนึ่งมีแนวโน้มเลือกเฟ้นที่สุดในแง่ของบทความที่จะเลือกมาตีพิมพ์ และจะมีปัจจัยกระทบสูงที่สุดด้วย เป็นธรรมดาสำหรับวารสารที่จะมุ่งให้ความสนใจกับส่วนใดส่วนหนึ่งของโลก โดยเน้นเป็นพิเศษงานตีพิมพ์จากประเทศใดประเทศหนึ่งหรือภูมิภาคทางภูมิศาสตร์แห่งใดแห่งหนึ่ง เช่น "African Invertebrates"
บทความมักเป็นเชิงเทคนิคอย่างสูง โดยแสดงงานวิจัยตามทฤษฎีและผลการทดลองล่าสุดในวิทยาศาสตร์สาขาที่วารสารนั้นรายงานอยู่ บทความนี้ผู้อ่านมักไม่เข้าใจยกเว้นนักวิจัยในสาขาและนักศึกษาขั้นสูงเท่านั้น ในบางวิชา ความซับซ้อนนี้เป็นธรรมชาติของเนื้อหาอย่างหลีกเลี่ยงไม่ได้ โดยปกติ กฎอันเข้มงวดในการเขียนเชิงวิทยาศาสตร์บังคับโดยบรรณาธิการ อย่างไรก็ดี กฎเหล่านี้อาจแตกต่างกันไปในแต่ละวารสาร โดยเฉพาะอย่างยิ่งระหว่างวารสารจากสำนักพิมพ์คนละสำนักกัน
กองทัพชาติปลดปล่อยประชาพลรัฐเขมร
กองทัพชาติปลดปล่อยประชาพลรัฐเขมร ( "กงทัพชาติรํเฎาะบฺรชาพลรฎฺฐขฺแมร"; : KPNLAF) เป็นกองกำลังทางทหารของแนวร่วมปลดปล่อยชาติเขมร ซึ่งเป็นขบวนการทางการเมืองที่จัดตั้งเมื่อ พ.ศ. 2522 เพื่อต่อต้านรัฐบาลของสาธารณรัฐประชาชนกัมพูชาที่มีเวียดนามหนุนหลัง หัวหน้ากลุ่มคือ ซอน ซาน ที่เคยเป็นนายกรัฐมนตรีในสมัยระบอบสังคมของสีหนุ
กองทัพนี้ก่อตั้งเมื่อเดือนมีนาคม พ.ศ. 2522 จากกลุ่มต่อต้านคอมมิวนิสต์หลายกลุ่มที่อยู่ตามแนวชายแดนไทย-กัมพูชา และเป็นกลุ่มที่อยู่ตรงข้ามกับสาธารณรัฐประชาชนกัมพูชา ซึ่งเป็นรัฐบาลที่มีเวียดนามหนุนหลัง ผู้นำของกองทัพคือเดียน เดล ซึ่งเคยเป็นทหารสมัยสาธารณรัฐเขมร ในช่วงกลางปี พ.ศ. 2522 มีทหารประมาณ 1,600 คน
การประกาศจัดตั้งมีขึ้นเมื่อ 9 ตุลาคม พ.ศ. 2511 ที่ค่ายสุขสันต์ ในเขตภูเขากระวานของกัมพูชา โดยอ้างว่ามีทหารราว 2,000 คน ซึ่งรวมมาจากกลุ่มต่างๆ 13 กลุ่ม บางส่วนเคยอยู่ฝ่ายสาธารณรัฐเขมรมาก่อน ผู้ควบคุมกองทัพคือ สัก สุตสคัน ซึ่งอยู่ฝ่ายสาธารณรัฐเขมรมาก่อน
นายพลเดียน เดลได้เปิดค่ายฝึกที่ค่ายผู้อพยพอัมปึล (บ้านสังแก) เมื่อเดือนมกราคม พ.ศ. 2524 กองทัพนี้ได้รับการสนับสนุนทางอาวุธจากจีน
เพราะจุดยืนของซอน ซานคือการต่อต้านคอมมิวนิสต์ ทำให้กลุ่มนี้สร้างทางเลือกใหม่สำหรับกัมพูชา โดยไม่สนับสนุนทั้งพระนโรดม สีหนุ ฮานอยและเขมรแดง และกลายเป็นกองทัพที่ใหญ่เป็นอันดับสองที่แนวชายแดนไทย เป็นรองแต่กองทัพเขมรแดงเท่านั้น ในช่วงกลางปี พ.ศ. 2524 มีกำลังทหารติดอาวุธประมาณ 7,000 คนเพื่อคุ้มครองค่ายผู้อพยพ และเพื่อเข้ายึดครองประเทศกัมพูชา ในเดือนมิถุนายน พ.ศ. 2525 แนวร่วมปลดปล่อยเข้าร่วมในแนวร่วมเขมรสามฝ่าย แม้ว่ากองกำลังทหารจะไม่ได้รวมกันอย่างแท้จริง
ค่ายผู้อพยพหนองจันกลายเป็นศูนย์บัญชาการทางทหารของแนวร่วมปลดปล่อยในช่วงปลายปี พ.ศ. 2525 ส่วนค่ายอัมปึลยังมีความสำคัญทางการบริหารจนถูกทำลายในช่วงต้นปี พ.ศ. 2528 ค่ายผู้อพยพหนองจันเป็นที่ตั้งของกองกำลังที่ 3 7 และ 9 รวมทั้งกองกำลังพิเศษ ในขณะที่หน่วยที่ 1 อยู่ที่ค่าผู้อพยพหนองเสม็ด และหน่วยที่สองอยู่ที่ค่ายอัมปึล ในช่วงต้นปี พ.ศ. 2527 ซอน ซานกล่าวอ้างว่ามีทหารที่ผ่านการฝึกแล้ว 12,000 และกำลังฝึกอีก 8,000 คน แต่ยังมีอาวุธไม่เพียงพอ
การสู้รบกับเวียดนามเกิดขึ้นอย่างรุนแรงในช่วงฤดูแล้งระหว่างพฤศจิกายน พ.ศ. 2524 – มีนาคม พ.ศ. 2525 ซึ่งทำให้กองทัพอ่อนแอลงและทำให้ถอยร่นเข้าหาแนวชายแดนไทยมากขึ้น กองทัพแห่งชาติสีหนุและกองทัพเขมรแดงได้รับผลกระทบจากการโจมตีของเวียดนามด้วย และทำให้จำนวนค่ายผู้อพยพลดลง รัฐบาลไทยและหน่วยงานระดับนานาชาติอื่นๆได้เพิ่มความเข้มงวดในการรักษาความปลอดภัยค่ายผู้อพยพ และให้แยกค่ายผู้อพยพที่เป็นพลเรือนออกจากกำลังทหาร
หลังจากนั้นได้เกิดความแตกแยกระหว่างผู้นำของแนวร่วมคือซอน ซาน และเดียน เดล แต่ได้ไกล่เกลี่ยให้ยุติลงได้ในช่วงปลายปี พ.ศ. 2529
กองทัพสลายตัวไปในราวกลางปี พ.ศ. 2532 หลังจากเวียดนามถอนทหารออกจากกัมพูชาหมดเมื่อ 21 กันยายน พ.ศ. 2532 นายพลเดียน เดลประกาศสลายกองทัพเมื่อเดือนกุมภาพันธ์ พ.ศ. 2535
แนวร่วมสามัคคีสงเคราะห์ชาติกัมพูชา
แนวร่วมสามัคคีสงเคราะห์ชาติกัมพูชา ( "รณสิรฺสสามคฺคีสงฺเคฺราะชาติกมฺพุชา"; ; ) หรือในประเทศไทยเป็นที่รู้จักว่า แนวร่วมสามัคคีประชาชาติกู้ชาติกัมพูชา เป็นศูนย์กลางของระบบใหม่ในกัมพูชาที่ต่อมาได้สถาปนาสาธารณรัฐประชามานิตกัมพูชา แนวร่วมนี้ก่อตั้งเมื่อ 2 ธันวาคม พ.ศ. 2522 ในเวียดนาม โดยชาวกัมพูชาที่ต้องการโค่นล้มรัฐบาลเขมรแดงของพล พต เป็นองค์กรทางการเมืองและการทหารของชาวกัมพูชาที่มีบทบาทระหว่างการรุกรานกัมพูชาของเวียดนามที่ทำให้การปกครองของกัมพูชาประชาธิปไตยต้องสิ้นสุดลง และนำไปสู่การจัดตั้งรัฐบาลใหม่ องค์นี้มีหลายชื่อตามแต่ละช่วงในประวัติศาสตร์
ในทางการเมืองแนวร่วมปลดปล่อยเป็นองค์กรของกลุ่มนิยมเวียดนามที่มีชื่อว่าพรรคปฏิวัติประชาชนกัมพูชา การก่อตั้งแนวร่วมนี้ในกัมพูชาเกิดขึ้นในบริเวณจังหวัดกระแจะ ซึ่งเป็นเขตปลดปล่อยของพรรคคอมมิวนิสต์กัมพูชาที่ไม่เข้าร่วมกับนโยบายการต่อต้านเวียดนามและเน้นความรุนแรงของพล พต ที่นำไปสู่การนองเลือดในภาคตะวันออกของกัมพูชาใน พ.ศ. 2520 วันประกาศจัดตั้งอย่างเป็นทางการของแนวร่วมคือ 2 ธันวาคม พ.ศ. 2522 ซึ่งเป็นวันที่นักสังคมนิยมชาวกัมพูชาเรียกว่าการประชุมเพื่อปรับความร่วมมือใหม่ เป้าหมายของแนวร่วมคือต้องการโค่นล้มรัฐบาลของพล พต ต้องการปรับรูปแบบของประเทศโดยใช้โครงสร้างแบบโซเวียตเพื่อคงไว้ซึ่งการปฏิวัติที่เป็นกลาง มีความเป็นไปได้จริง และเห็นคุณค่าของมนุษย์มากกว่าแบบของเขมรแดง แม้ว่าจะมีกลุ่มที่ไม่นิยมคอมมิวนิสต์เข้าร่วมด้วย
การติดต่อประสานงานเพื่อจัดตั้งขบวนการนี้เริ่มตั้งแต่เดือนพฤศจิกายน พ.ศ. 2521 ซึ่งประกอบด้วยกลุ่มหลักๆ 5 กลุ่ม คือกลุ่มของเฮง สำรินและเจีย ซีม ที่มีอิทธิพลทางตะวันออกของกัมพูชา กลุ่มของบู ทอง ผู้นำการปฏิวัติในภาคตะวันออกเฉียงเหนือเมื่อ พ.ศ. 2518 กลุ่มของแปน โสวัณณ์ เจีย สต และจัน ซี เป็นกลุ่มปัญญาชนที่ผ่านการฝึกฝนจากเวียดนาม กลุ่มของฮุน เซน และกลุ่มของเตีย บัญกับใส่ ภูทอง ซึ่งเป็นกลุ่มต่อต้านเขมรแดงของชาวไทยเกาะกงที่ลี้ภัยเข้ามาในประเทศไทย โดยมีเวียดนามทำหน้าที่เป็นตัวกลางในการประสานงาน โดยผู้แทนของเวียดนามที่เกี่ยวข้องคือเล ดึ้ก เถาะ และเล ดึ๊ก อัญ
สองปีหลังจากการปลดปล่อยพนมเปญ แนวร่วมปลดปล่อยได้เปลี่ยนชื่อเป็นแนวร่วมแห่งชาติกัมพูชาเพื่อการสร้างชาติและการปกป้อง (ภาษาอังกฤษ: Kampuchean United Front for National Construction and Defence; ภาษาฝรั่งเศส: Front d'union pour l'édification et la défense de la patrie du Cambodge) แนวร่วมนี้เป็นองค์กรหลักของสาธารณรัฐประชามานิตกัมพูชา มีบทบาทสำคัญในรัฐธรรมนูญมาตรา 3 
ในการประชุมครั้งที่ 5 ของแนวร่วมเมื่อ 29 เมษายน พ.ศ. 2549 แนวร่วมได้เปลี่ยนชื่ออีกครั้งเป็น แนวร่วมปลดปล่อยเพื่อการพัฒนามาตุภูมิกัมพูชา (ภาษาอังกฤษ: Solidarity Front for Development of the Cambodian Motherland; ภาษาฝรั่งเศส: Front de solidarité pour le développement de la Patrie du Cambodge)
องค์กรย่อยที่เกี่ยวข้องกับแนวร่วมนี้ ได้แก่
หัวใจหยุดเต้น
หัวใจหยุดเต้น () คือภาวะซึ่งหัวใจไม่มีการบีบตัว ทำงานผิดปกติ หรือทำงานช้าลง ทำให้ไม่มีการไหลเวียนเลือด ทำให้ไม่มีการลำเลียงออกซิเจนไปเลี้ยงร่างกายส่วนต่างๆ เกิดอาการของการทำงานผิดปกติที่อวัยวะต่างๆ ที่เห็นได้อย่างหนึ่งคือการทำงานของสมอง ซึ่งเมื่อไม่มีเลือดเลี้ยงทำให้หมดสติ หากหัวใจหยุดเต้นนานกว่า 5 นาที มีโอกาสเกิดความเสียหายต่อเนื้อสมองได้มาก การช่วยเหลือในทันทีจึงเป็นสิ่งจำเป็นเพื่อช่วยให้ผู้ป่วยรอดชีวิตและมีการฟื้นตัวของสมองที่ดี
หัวใจหยุดเต้นเป็นภาวะฉุกเฉินทางการแพทย์ บางครั้งหากได้รับการรักษาทันท่วงทีอาจทำให้หัวใจกลับมาเต้นใหม่ได้ หากมีหัวใจหยุดเต้นเฉียบพลันโดยไม่คาดฝันจนเสียชีวิตใช้ศัพท์ว่า sudden cardiac death วิธีสำคัญในการรักษาภาวะหัวใจหยุดเต้นคือการช่วยกู้ชีพ (CPR) เพื่อสร้างการไหลเวียนของเลือดให้มีเลือดไปเลี้ยงร่างกาย พิจารณาสัญญาณไฟฟ้าหัวใจว่าเป็นชนิดที่สามารถช็อกไฟฟ้าเพื่อช่วยเหลือได้หรือไม่และให้การรักษาตามความเหมาะสม
ศรศิลป์ มณีวรรณ์
ศรศิลป์ มณีวรรณ์ เป็นนักแสดงชาวไทย สังกัดช่อง 7
ศรศิลป์ มณีวรรณ์ ชื่อเล่น มะนาว เกิดวันที่ 28 กุมภาพันธ์ พ.ศ. 2535 ที่อำเภอเดิมบางนางบวช จังหวัดสุพรรณบุรี ศึกษาระดับชั้นอนุบาลจนถึงมัธยมศึกษาตอนปลายที่โรงเรียนสงวนหญิง จังหวัดสุพรรณบุรี ปัจจุบันสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต สาขาสื่อสารการตลาด
เพลงรักบ้านนา
เพลงรักบ้านนา เป็นละครโทรทัศน์ของไทยเนื้อหาเกี่ยวกับเพลงลูกทุ่ง ออกอากาศทางช่อง 7 โดย บริษัท ดีด้า วิดีโอ โปรดักชั่น บทประพันธ์โดย ม.จ.ทิพยฉัตร ฉัตรชัย ที่เคยถูกสร้างเป็นภาพยนตร์เมื่อปี พ.ศ. 2520 นำแสดงโดย สมบัติ เมทะนี, มธุรส รัตนา, ไพรวัลย์ ลูกเพชร, อัญชลี ไชยศิริ, สุมิตร สัจจเทพ, ดาวเรือง แสงทอง เข้าฉายครั้งแรกเมื่อวันที่ 22 ตุลาคม 2520 ที่โรงหนังสยาม-แกรนด์-พาราเมาท์
โดยในฉบับละครโทรทัศน์ สร้างโดย ดีด้า วิดีโอ โปรดักชั่น บทโทรทัศน์โดย นันทนา วีระชน นำแสดงโดย วงศกร ปรมัตถากร, ธนพล นิ่มทัยสุข, ภัทรธิดา พัชรวีระพงษ์, ฝนทิพย์ วัชรตระกูล, ทศพร รถกิจ, นัทธินันท์ กุมชพร, ไพโรจน์ สังวริบุตร, ปภัสรา เตชะไพบูลย์, ธีระธันญ์ ขจรชัยเดชาวัฒน์, นนทพันธ์ ใจกันทา, อรวรรษา ฐานวิเศษ, ศรศิลป์ มณีวรรณ, ประกาศิต โบสุวรรณ, ฯลฯ กำกับการแสดงโดย บริพันธ์ ชัยภูมิ อำนวยการสร้างโดย สยม สังวริบุตร ออกอากาศทุกวันพุธ พฤหัสบดี ในเวลา 20.30 - 22.30 น. หลังข่าวภาคค่ำ ออกอากาศครั้งแรกเมื่อวันพุธที่ 2 พฤศจิกายน พ.ศ. 2554
สมเด็จพระเจ้าเฟรเดอริกที่ 9 แห่งเดนมาร์ก
สมเด็จพระราชาธิบดีเฟรเดอริกที่ 9 แห่งเดนมาร์ก (11 มีนาคม พ.ศ. 2442 - 14 มกราคม พ.ศ. 2515) มีพระนามเดิมว่า "เจ้าฟ้าชายเฟรเดอริกแห่งเดนมาร์กและไอซ์แลนด์ เสด็จขึ้นครองราชย์ต่อจากสมเด็จพระราชบิดาคือ สมเด็จพระราชาธิบดีคริสเตียนที่ 10 แห่งเดนมาร์ก เมื่อวันที่ 20 เมษายน พ.ศ. 2490 พระองค์เป็นพระราชโอรสพระองค์แรกของ สมเด็จพระเจ้าคริสเตียนที่ 10 แห่งเดนมาร์ก กับ สมเด็จพระราชินีอเล็กซานดรีนแห่งเดนมาร์ก เป็นพระมหากษัตริย์เดนมาร์กพระองค์ที่สี่ที่อยู่ในราชวงศ์ชเลสวิก-โฮลชไตน์-ซอนเดอร์บวร์ก-กลึคสบวร์ก
คติพจน์ประจำรัชกาลของพระองค์คือ
เจ้าฟ้าชายเฟรเดอริก ประสูติเมื่อวันที่24 ธันวาคม พ.ศ. 2442 ณ พระราชวังซอนเกนฟริ เป็นพระราชปนัดดาใน สมเด็จพระราชาธิบดีคริสเตียนที่ 9 แห่งเดนมาร์ก และเป็นพระราชนัดดาใน สมเด็จพระราชาธิบดีเฟรเดริกที่ 8 แห่งเดนมาร์ก ส่วน สมเด็จพระราชินีอเล็กซานดรีนแห่งเดนมาร์ก พระราชมารดาเป็นพระธิดาใน "เฟรเดริก ฟรานซิสที่ 3 แกรนด์ดยุคแห่งเมคเลนเบิร์ก-ชเวอลิน" กับ "แกรนด์ดัชเชสอนาสตเซีย มิไคโลนาแห่งรัสเซีย" พระองค์ทรงประกอบพิธีบัพติศมา ณ พระราชวังซอนเกนฟริ เมื่อวันที่ 9 เมษายน พ.ศ. 2442 ทรงมีพ่อแม่ทูนหัว 21 พระองค์คือ สมเด็จพระราชาธิบดีคริสเตียนที่ 9 แห่งเดนมาร์ก , สมเด็จพระเจ้าซาร์นิโคลัสที่ 2 แห่งรัสเซีย ,พระเจ้าจอร์จที่ 1 แห่งกรีซ,สมเด็จพระราชาธิบดีออสการ์ที่ 2 แห่งสวีเดน,สมเด็จพระราชาธิบดีเฟรเดริกที่ 8 แห่งเดนมาร์ก,สมเด็จพระเจ้าเอ็ดเวิร์ดที่ 7 แห่งสหราชอาณาจักร และ "เฟรเดริก ฟรานซซิส ที่4 แกรนด์ดยุคแห่งพอชเวริน"
หลังจากที่สมเด็จพระราชาธิบดีคริสเตียนที่ 9 แห่งเดนมาร์ก พระปัยกาได้สวรรคตลง ทำให้เจ้าฟ้าชายเฟรเดอริก พระอัยกา เสด็จขึ้นครองราชย์ราชสมบัติเป็น สมเด็จพระราชาธิบดีเฟรเดริกที่ 8 แห่งเดนมาร์ก จึงทำให้พระบิดาของพระองค์ ขึ้นเป็นมกุฎราชกุมาร และทำให้พระองค์เป็นรัชทายาทอันดับสองของราชบัลลังก์ เพียงหกปีต่อมา สมเด็จพระราชาธิบดีเฟรเดริกที่ 8 แห่งเดนมาร์ก ได้เสด็จสวรรคต ทำให้พระราชบิดาของพระองค์เสด็จขึ้นครองราชย์เป็น สมเด็จพระราชาธิบดีคริสเตียนที่ 10 แห่งเดนมาร์ก และพระองค์จึงเป็น มกุฎราชกุมาร พระองค์ทรงศึกษาที่โรงเรียนทหารเรือเดนมาร์ก และ มหาวิทยาลัยโคเปนเฮเกน ก่อนที่จะทรงขึ้นครองราชย์ ทรงได้รับยศเป็น พลเรือตรี
ในปี ค.ศ. 1922 ทรงหมั้นกับเจ้าหญิงโอลกาแห่งกรีซและเดนมาร์ก ผู้ซึ่งเป็นพระญาติ และพระธิดาของ เจ้าชายนิโคลัสแห่งกรีซและเดนมาร์ก แต่ก็มิได้อภิเษกสมรสกัน ต่อมาพระองค์ได้อภิเษกสมรสกับ เจ้าฟ้าหญิงอิงกริดแห่งสวีเดน ที่สตอล์กโฮล์ม เมื่อ 24 กุมภาพันธ์ พ.ศ. 2478 พระนางเป็นพระราชธิดาใน สมเด็จพระราชาธิบดีกุสตาฟที่ 6 อดอล์ฟแห่งสวีเดน กับ พระชายาพระองค์แรก เจ้าหญิงมาร์กาเร็ตแห่งคอนน็อต
สมเด็จพระราชาธิบดีเฟรเดอริกที่ 9 แห่งเดนมาร์ก เสด็จสวรรคตเมื่อวันที่ 14 มกราคม พ.ศ. 2515 พระชนมายุ 72 พรรษา ทำให้พระราชธิดาพระองค์โต เจ้าฟ้าหญิงมาร์เกรเธ เสด็จขึ้นครองราชย์เป็นสมเด็จพระราชินีนาถแห่งเดนมาร์ก
ปราสาทเวทมนตร์ของฮาวล์
ปราสาทเวทมนตร์ของฮาวล์, ฮาวส์มูวิงแคเซิล หรือ Howl's Moving Castle อาจหมายถึง